Zvezdin tinejdžer Mihajlović sa dva gola presudio Ejupsporu\nFudbaleri Crvene zvezde ostvarili su pobedu u prvoj pripremnoj utakmici u 2013. godini, a turskom trećeligašu Ejupsporu iz Istanbula presudio je 18-godišnji Stefan Mihajlović koji je postigao oba gola u pobedi od 2:0.\nStefan Mihajlović je do sada uglavnom bio poznat po dve stvari. Prošao je kompletnu Zvezdinu školu fudbala, a sin je nekadašnjeg jugoslovenskog reprezentativca Radmila Mihajlovića, koji je posle golgeterskih dana u Željezničaru i Dinamu, igrao za Bajern, Šalke i Ajntraht.\nMihajlović mlađi se nija našao u startnoj postavi Zvezde na ovoj kontrolnoj utakmici, a nju su činili golman nastupili su Kirovski, defanzivci Mikić, Jovanović, Karaklajić i Reljić, tandem zadnjih veznih Mijailović - Milijaš, te Kadu, Lazović, Čikić i Mudrinski.\nNakon što su Čikić, Mudrinski i Lazović propustili svoje šanse, a Kirovski uspeo da izađe kao pobednik iz duela "jedan na jedan", na poluvreme se otišlo rezultatom 0:0, a onda je trener Zvezde Janković odlučio da "promeša" karte.\nU odsustvu povređenih Bajkovića, Kasalice i Pantića, u drugom delu meča zaigrali su Vesić, štoperi Krneta i Spajić, beković Vešović i Mladenović, u veznom redu Milivojević, Dimitrijević, Savićević i Milunović, a u napadu Ožegović i mladi Mihajlović.\nUpravo je on u 53. minutu krunisao akciju Milunovića i Ožegovića, izašavši sam ispred golmana Ejupspora i dovevši scrveno-bele u vođstvo. Samo šest minuta kasnije, isti igrač je svoj debi za prvi tim krunisao novim pogotkom, ovoga puta našavši se na pravom mestu, kod bliže stative, posle prodora i centaršuta Vešovića.\nNarednu proveru Zvezda će imati u četvrtak, 24. januara, kada je očekuje meč sa Berlin Atletikom.\nZVEZDA LAKO DO NOVE POBEDE Crveno-beli se RUTINSKIM TRIJUMFOM protiv Bačke oprostili od "Marakane" za ovu godinu\nNOVO PRAVILO U SRPSKOM FUDBALU Igrači iz EU neće biti stranci, olakšanje koje će posebno obradovati večite\nUskoro nas očekuju nova fudbalska pravila, bar kada je reč o našem, srpskom. Nije baš običaj da se zakoni menjaju usred sezone, ali ovih dana mogli bismo da budemo svedoci revolucionarne odluke FSS.


Održana sednica Okružnog štaba za vanredne situacije – video\nU sali Pirotskog upravnog okruga danas je održana sednica Okružnog štaba za vanredne situacije.Na dnevnom redu sednice razmatrane su tačke spremnosti zimske službe za održavanje putne infrastrukture, procena ugroženosti stanovništva sa aspekta zdravstvene zaštite,kao i izveštaj o trenutnom stanju u vezi sa evidentiranjem iregularnih migranata na području okruga. Share This:\nVan Gog u Babušnici\nRok grupa Van Gogh održaće koncert na centralnom gradskom trgu u Babušnici 15. novembra u okviru turneje “Licem u lice”. Koncert počinje u 20 sati. Share This:\nVurdijada u Babusnici – video\nTradicionalna četvrta Vurdijada biće održana u Babušnici, u Sali Crni vrh u nedelju, 15. novembra. Za učešće na ovoj manifestaciji do sada su se prijavila 104 izlagača, među kojima su i oni iz Makedonije i Bugarske. Share This:\nPirotski upravni okrug – video\nIngerencije Upravnih okruga na teritoriji Republike Srbije mogle bi u narednom periodu da budu proširene, zaključak je poslednjeg sastanka koji su predstavnici 29 upravnih okruga u zemlji imali sa potpredsednicom Vlade I ministarkom državne uprave i lokalne samouprave Kori Udovički, izjavio je za Pi kanal Dimitrije Vidanović, načelnik Pirotskog upravnog okruga. Share This:\nSavet Pirotskog upravnog okruga u Beloj Palanci – video\nNakon sastanka u Babušnici,Savet Pirotskog upravnog okruga održan je u Beloj Palanci. Kako je za Pi kanal izjavio Dimitrije Vidanović, načelnik Pirotskog upravnog okruga ovoga puta članovi Saveta najpre su prezentovali svoje aktivnosti u vezi infrastrukturnih I komunalnih radova u opštinama, usledio je potom izveštaj o sprovodjenju Zakona o inspekcijskom nadzoru, a zatim se na […]\nSavet Pirotskog okruga sutra u Beloj Palanci\nU Velikoj sali Opštine Bela Palanka, sutra sa početkom u 13 sati biće održan Savet pirotskog upravnog okruga. Na dnevnom redu je izveštaj sa sastanka sa Aleksandrom Vulinom, ministrom za rad, zapošljavanje i socijalna pitanja, o aktuelnoj situaciji vezanoj za migrante, koji će podneti Dimitrije Vidanović, načelnik Pirotskog upravnog okruga.Biće reči o propustu u proceduri […]\nStogodišnjica Špajske bitke\nSpomen ploča poginulima u Špajskoj bici kod Bele Palanke biće otkrivena u ponedeljak, 26. oktobra u 13 sati. Tim činom biće obeležena stogodišnjica Špajske bitke. Share This:\nObaveštavanje o inspekcijskom nadzoru u Pirotu – primer dobre prakse u Srbiji\nMinistarstvo državne uprave i lokalne samouprave istaklo je na svom sajtu sastanke šefova inspekcijskih službi u Pirotskom upravnom okrugu kao primer dobre prakse u obaveštavanju o radu inspekcijskih službi i pozvalo rukovodstva upravnih okruga Republike Srbije da uspostave praksu javnosti u radu i dostupnosti rezultata inspekcijskog nadzora. Share This:\nKoridori Srbije raskidaju ugovor sa Trejs grupom\nKoridori Srbije će raskinuti ugovor sa bugarskom Trejs grupom zbog spore izgradnje obilaznice oko Dimitrovgrada na istočnom kraku Koridora 10, objavio je Tanjug. Direktor Koridora Srbije Dmitar Đurović je izjavio da je Trejs grupa obavila svega 13 odsto posla ističući da su Koridori imali korektan odnos prema toj kompaniji, koja je više puta upozoravana da […]\nProjekti u oblasti socijalnih davanja\nZa oblast socijalnih davanja nevladinim organizacijama, iz budžeta opštine Babušnica, izdvojeno je 3.300.000,00 dinara. Na konkurs se javilo 14 udruženja od kojih je 12 ispunilo uslove. Svečano potpisivanje Ugovora o realizaciji projekata bilo je u opštini a ugovore je predstavnicima udruženja uručio predsednik opštine Babušnica, Saša Stamenković Share This:\nJavni radovi u Babušnici VIDEO\nU opštini Babušnica realizuje se u okviru javnih radova 17 projekata. Ukupno je obuhvaćeno 65 lica sa evidencije Nacionalne službe za zapošljavanje. Share This:


Šansa za zapošljavanje svrljižana - Svrljiske novine\nŠansa za zapošljavanje svrljižana\nPredstavnici makedonsko – srpske firme za konsalting ,,Call line,, zatražli su danas prijem kod predsednika opštine Svrljig Milije Miletića, želeći da se iz prve ruke upoznaju sa uslovima investiranja i otvaranja firme u Svrljigu.\nReč je o čoveku koji je poreklom iz našeg kraja zainteresovanom da pokrene biznis u Svrljigu i zaposli dvadesetak radnika. On je proveo više od decenije u inostranstvu gde se školovao i specijalizovao upravo za poslove konsaltinga i ima ovu zajedničku firmu u Makedoniji i sada želi da proširi delatnost na našoj teritoriji. To su poslovi konsaltinga i tele – marktinga za koje na našem području ima sposobnih mladih ljudi. Prema navodima predstavnika ove firme, bio je prisutan i suvlasnik iz Makedonije, zainteresovani su za poslovanje na duži period, što bi nama svakako odgovaralo za zapošljavanje žitelja Svrljiga. Mi smo spremni da im damo maksimalno povoljne uslove kada je reč o dažbinama jer nam je prevashodni interes angažovanje nezaposlenih. Kada je reč o poslu, želim da dodam da imamo veoma ozbiljne investitore zainteresovae za oživljavanje proizvodnje u ,,Herbogalu,,. Oni su nedavno obišli fabriku i u toku su pregovori u Fondu zdrastva pod čijim je nadzorom ova bivša slovenačka firma. To je još jedna šansa za zapošljavanje bar još dvadesetak svrljižana, rekao je predsednik Miletić, posle sastanka sa potencijalnim investitorima iz Makedonije.\nDa je reč o ozbiljnim interesentima govori i činjenica da su vlasnici firme ,,Call line,, na preporuku predsednika Miletića odmah angažovali svrljišku agenciju ,,Sky star,, preko koje bi se upoznali sa svim uslovima i pogodnostima te što pre registrovali preduzeće u opštini Svrljig, koje bi počelo da radi pre kraja ove godine.\nPrevPrethodna‚‚Druga šansa‚‚ za odrasle\nSledećaObogaćeno lovište, love i stranciNext


PCVesti - Kompanija Nokia organizovala prvi „Nokia Mobile Developers Forum” u Srbiji\nBeograd, 18. maj 2010. godine– Kompanija Nokia organizovala je prvi „Nokia Mobile Developers Forum” u Srbiji 18 maja 2010. godine. Predstavnici kompanije, Rossen Petkov, regionalni menadžer kompanije Nokia za Balkan, Karl Pletschko, menadžer za servise za Jadransku regiju i Balkan, i Jure Sustersic, ispred odeljenja za odnose sa developerima i poslovni razvoj Nokia Foruma za EMEA region, izazvali su veliko interesovanje brojnih okupljenih programera aplikacija za mobilne telefone i odgovarali na njihova pitanja.\nO Ovi Store Servisu\nBroj registrovanih korisnika Ovi Store servisa se udvostručio u periodu od decembra 2009. do januara 2010. godine. Svaki od njih je preuzeo, u proseku, 12 aplikacija. Globalno, izvrši se preko 1.7 miliona preuzimanja svakog dana.\nKompanija Nokia posvećena je povezivanju ljudi. Mi kombinujemo naprednu tehnologiju i personalizovane servise koji omogućuju korisnicima da ostanu povezani na način na koji žele. Svakog dana, više od 1.2 milijarde ljudi međusobno se povezuje sa nekim preko Nokia uređaja – bilo da je to mobilni telefon, napredni smart telefon ili mobilni računar visokih performansi. Danas, kompanija Nokia umrežuje svoje uređaje sa inovativnim servisima kao što je Ovi (www.ovi.com), uključujući muziku, mape, aplikacije, e-mail i još više od toga. Nokijina kompanija NAVTEQ je lider u sveobuhvatnom digitalnom mapiranju i navigacionim servisima, dok kompanija Nokia Siemens Networks omogućuje opremu, servise i rešenja za globalne komunikacione mreže.


Filipović preko Beranovca do titule - PLUMRACE\n27. 12. 2017. Comments (0) Views: 995 Autosport, Kružne trke\nDevetu sezonu bavljenja auto sportom Dragan Gagi Filipović krunisao je titulom šampiona na kružnim stazama u klasi 1400 N. Mladi as iz Zemuna do iste je doša pre svega zahvaljujući dvostrukim pobedama na nekadašnjem vojnom poligonu za obuku vozača motora i kamiona Beranovac, nadomak Kraljeva. Na Mišeluku je morao da odustane, dok je Ušće odradio polovično.\n– Sada kada je sve završeno i kada malo bolje razmislim o sezoni, koja je praktično za nama, mogu reći, da nije bilo ni malo lako osvojiti titulu na kružnim stazama u klasi 1400 N. Konkurencija je bila više nego jaka, ali u toliko mi je titula draža. Zahvaljujući pre svega dobroj pripremi automobila uspeo sam da na duplim trkama koje se organizovane na Beranovcu osvojim četiri prva mesta, što je definitivno bilo presudno da na kraju slavim, mogu slobodno reći sasvim zasluženo – uvodne su reći Filipovića.\nOd sedam okršaja koliko ih je bilo u kalendaru takmičenja Sportskog auto karting saveza Srbije, Filipović je četiri puta bio prvi, jednom drugi,uz po jedno odustajanje i jednom nije startovao.\n– Uvodni vikend sezone u Kraljevu rešio sam dvostrukom pobedom. Na Mišeluku sam nažalost odustao posle izletanja zbog prosutog ulja na stazi i pored ogromnih napora prateće ekipe da osposobe automobil posle peha na subotnjem treningu. Na prvom Ušću morao sam da se zadovoljim drugim mestom, dok na drugom nisam startovao. Finale je pripalo Beranovcu, gde sam ponovio uspeh sa starta sezone i domogao se titule – rezimira Gagi.\nPored uspeha na krugu Filipović je ove godine slavio i na brdskoj trci Avala.\n– Avala je stvar prestiža i po pravilu uvek učestvujem na „domaćoj“ brdskoj trci. Osvojio sam prvo mesto u klasi 1400 N i stari sam novi vlasnik rekorda staze u pomenutoj klasi. Činjenica je da preferiram samo kružne staze, ali Avala se vozi bez razmišljanja, jer ponoviću još jednom to je bitna trka za sve automobilste iz Beograda – jasan je momak iz Zemuna.\nPredstojeća sezona donosi nove izazove, a o istim valja razmišljati tokom zimske pauze.\n– Naredne godine planiram da odbranim titulu na kružnim stazama u klasi 1400 N, što svakako neće biti lako, ali u tome je i draž. Znam iz iskustva da je mnogo lakše napadati kako bi osvojio, nego napadati da bi odbranio titulu. Pored toga u planu nam je kupovina automobila 1600 specifikacije, ali ćemo o tim detaljima više pričati kada dođe vreme.\nTagovi: 1400 N, filipović dragan, gagi\n» Autosport, Kružne trke » Filipović preko Beranovca do titule


source.ba | Veterani iz Bijeljine najavljuju protest zbog gostovanja Karleuše\nVeterani iz Bijeljine najavljuju protest zbog gostovanja Karleuše\nUdruženje veterana Garde "Panteri" oštro se protivi najavljenom koncertu Jelene Karleuše koji je zakazan za četvrtak, 8. avgust, u Bijeljini, uz ocjenu da nije dobrodošla zbog svog antisrpskog djelovanja.\n"Svojim djelovanjem /Karleuša/ nikada nije podržala srpske žrtve niti osudila zločin nad srpskim narodom u BiH, a svakodnevno je djelovala antisrpski, ponižavajući srpski narod i rukovodstvo u Republici Srpskoj, te zbog toga i nije dobrodošla u Republiku Srpsku", saopšteno je iz Udruženja veterana Garde "Panteri".\nU tekstu se navodi da je Karleuša u javnim istupima dugi niz godina vrijeđala i omalovažavala Republiku Srpsku i Milorada Dodika u vrijeme kada je bio predsjednik Republike, tako što je osuđivala genocid u Srebrenici i davala podršku udruženju "Majke Srebrenice", da je javno vrijeđala SPC i Njegovu svetost patrijaha srpskog Irineja, dok je istovremeno podržavala gej populaciju u Srbiji.\n"Iskoristićemo sve načine da spriječimo koncert zakonskim putem, a posljednja opcija je protest ispred Etno sela `Stanišići` gdje je koncert najavljen", poručili su veterani.\nU saopštenju se navodi da inicijativu o zabrani koncerta Karleuše u Bijeljini podržavaju i brojna udruženja građana, kao i ratni veterani elitnih jedinica "Beli Vukovi", "Garda Šekovći", "Vukovi sa Drine", "Mandini Lavovi", "Tobutski sokolovi", "Peša Brčko", "Vukovi sa Vučijaka", "Peti odred specijalne policije Doboj".\n"Očekujemo od institucija Republike Srpske, prije svih od Ministarstva unutrašnjih poslova, da koncert proglasi kao visoko rizičan i da ga zabrani, te time spasi čast i obraz Republike Srpske", zaključuje se u saopštenju.


Novi uslovi na kojima insistira Evropa - Sputnjik Srbija\n09:38 16.04.2015 (osveženo 16:19 05.10.2015) Preuzmite kraći link\nTokom posete Beogradu, šefica diplomatije Evropske unije Federika Mogerini iznela je nemačke zahteve kao uslove za otvaranje pregovora, pre svega za poglavlje 35 koje se odnosi na Kosovo, a to je juče potvrdio i ministar spoljnih poslova Ivica Dačić.\n„Srbiji je dosta politike pokretnih ciljeva. Više ne prihvatamo takvu praksu stalnog isticanja novih uslova i o tome smo razgovarali sa Federikom Mogerini. U razgovoru je učestvovao i premijer Aleksandar Vučić i sastanak nije bio prijatan zato što je bio vrlo otvoren“, rekao je Dačić.\nOn je naveo da postoje razlike između zahteva koji su javno izrečeni i dodatnih zahteva koje imaju pojedine zemlje članice.\nKako saznajemo, Vučić i Dačić su od Mogerinijeve tražili da im predoči šta to Srbija tačno nije ispunila iz Briselskog sporazuma, odnosno koji su to uslovi za dalji napredak na putu evropskih integracija.\nOna je tada u razgovoru sa Tomislavom Nikolićem, predsednikom Srbije, rekla da neće biti novih uslova, što se pokazalo kao netačno.\nMaja Kocijančić, portparol visoke predstavnice EU za spoljnu politiku i bezbednost, nije želela da komentariše da li novi uslovi postoje ili ne, već je samo izjavila da su „svi uslovi i kriterijumi potpuno jasni i definisani unapred“.\n„Proces evropskih integracija je izrazito transparentan. Zbog toga je i sa naše strane i sa strane Srbije vrlo dobro poznato i jasno šta mora da se uradi“, rekla je Kocijančićeva.\nuslovljavanja, uslovi, nemačka, EU, otvaranje poglavlja, Srbija


VUČIĆU STIGLO PISMO PODRŠKE OD OVOG PREDSEDNIKA: Uskoro i nova pomoć | Glasnacije.rs\nBEOGRAD – Predsednik Turske Redžep Tajip Erdogan je u pismu predsedniku Srbije, Aleksandru Vučiću, najavio slanje nove pomoći Srbiji i izrazio saučešće “povodom svih izgubljenih života Vaših građana, između ostalih državnog sekretara Ministarstva za zaštitu životne sredine Branislava Blažića, usled pandemije COVID-19”.\nErdogan je ukazao da je pandemija “velika opasnost za ceo svet” i istakao da se nada “da ćemo u najkraćem mogućem roku prebroditi ovu tešku situaciju”, saopšteno je iz Službe predsednika Srbije za saradnju s medijima.\nU pismu naslovljenom s “Poštovani predsedniče, dragi prijatelju”, Erdogan piše i da je “siguran da će efikasne mere koje ste preduzeli od prvog dana borbe protiv pandemije COVID-19 doprineti da se ova krizna situacija prebrodi sa najmanjim mogućim gubicima”.\n“Želim Vam uspeh u Vašim naporima. Nadam se da će medicinska oprema koju ćemo poslati u Vašu zemlju ove nedelje, pored setova za testiranje koje smo Vam prethodno dostavili, predstavljati našu podršku prijateljima iz Srbije u njihovoj borbi protiv pandemije”, poručio je predsednik Turske.\nErdogan je na kraju izneo “želju da uskoro, kada se prevaziđe kriza, ugostim Vašu Ekselenciju u Turskoj” i Vučiču uputio “najsrdačnije želje za Vaše zdravlje i sreću, kao i blagostanje i dobrobit prijateljskog naroda”, piše u pismu predsednika Turske.


Usporena procedura vraćanja izbeglica u Tursku\nBeta 5. aprila 2016. 11:35\nGrčke vlasti saopštile su da za danas nije planirano nijedno vraćanje izbeglica u Tursku jer se povećao broj podnosilaca zahteva za azil na ostrvima Lezbos i Hios odakle je u ponedeljak vraćena prva grupa migranata po sporazumu Evropske unije (EU) i Turske.\nTri broda, s ukupno 202 migranta vraćena iz Grčke, stigla su juče u tursku luku Dikili, u skladu sa sporazumom Turske sa Evropskom unijom o rešavanju migrantske krize.\n„Vraćanje izbeglica će biti nastavljeno kada se skupi dovoljan broj ljudi i kada turske vlasti to budu odobrile“, izjavio je Frans presu portparol grčke službe za migracionu politiku Jorgos Kiricis.\nTurska strana je navela da bi vraćanje izbeglica moglo sutra da bude nastavljeno.\nNa ostrvima Hios i Lezbos, gde je stigao najveći broj izbeglica, poslednih dana je usporena procedura registracije izbeglica jer se oni koji strahuju da budu vraćeni u Tursku sve više prijavljuju za azil.\nKiricis je rekao da su zbog toga grčke vlasti primorane da revidiraju spiskove migranata predvidjenih za vraćanje u Tursku i dodao da nijedna osoba koja je podnela zahtev za azil neće biti vraćena dok se njen predmet ne razmotri.\nNa Hiosu se pojavio drugi problem jer izbeglice ne žele da budu prebačene u kamp u Vijalu gde su proteklog vikenda izbili sukobi medju migrantima.\nPrema tom sporazumu, „svi ilegalni imigranti koji dodju u Grčku iz Turske biće vraćeni“ na tursku teritoriju.


Potraga za trostrukim ubicom: "Ubrzo će biti u rukama policije" | Analitika - Informativni Portal\nHelikopteri nad Novim Sadom\nPotraga za trostrukim ubicom: "Ubrzo će biti u rukama policije"\nMinistar policije Nebojša Stefanović kaže da je policija na tragu osumnjičenom za trostruko ubistvo u Novom Sadu i da očekuje da će on brzo biti uhapšen.\nObjavljeno: 24. 05. 2019 - 19:39 Promjenite veličinu teksta: A A A\nOn je istakao da je tragično kada se desi ubistvo poput jutrošnjeg i da se mora djelovati preventivno.\n"Zato i počinjemo od škole, gdje sa djecom razgovaramo o tome koliko je štetno svako nasilje. Moramo da ragzovaramo sa građanima, ljudi moraju da shvate da moramo da odustnemo do nasilja", poručio je ministar, koji je u Novom Sadu pristutvovao obilježavanju Međunarodnog dana nestale djece u organizaciji Fondacije Tijana Jurić.\nStefanović je rekao i da su rezultati sve bolji, te da je stanje u odnosnu na prije 10, pet ili dvije godine popravljeno, sa obzirom na novi zakon o sprečavanju nasilja u porodici, edukacije, ali da to još uvijek nije dovoljno.\nDodao je da očekuje i da će uz pomoć oštrijih zakonskih sankcija sud, onome za koga utvrdi da je počinio teško krivično djelo, dosuditi tešku kaznu, kako bi se poslala poruka onima koji razmišljaju o takvom krivičnom djelu, da se to ne isplati.\nNezvanično, kako su prenijeli brojni mediji, glavni osumnjičeni je G. J., vulkanizer iz Novog Sada, inače suprug ubijene M. J., s kojom ima i dva mala djeteta.\nNovi Sad je, takođe prema pisanju medija, pod opsadom policije, koja je odmah krenula u potragu za počiniocem ovog trostrukog ubistva.\nVeliki broj policajaca na izlazima iz Novog Sada od jutros zaustavlja i provjerava vozila u potrazi za osumnjičenim, a grad nadlijeću policijski helikopteri, javlja 021.rs.\nTagovi: Novi Sad helikopteri


RTS :: Zaječarsko pivo ponelo priznanje "Miljenik potrošača"\nEkonomija Zaječarsko pivo ponelo priznanje "Miljenik potrošača"\nčetvrtak, 13. maj 2021, 14:24 -> 16:53\n"Zaječarsko", brend kompanije Hajneken Srbija, osvojilo je priznanje "Miljenik potrošača", u kategoriji "Pivo" u okviru kampanje "Srbija ima kvalitet", koju tradicionalno već 12 godina organizuje udruženje "Moja Srbija" uz podršku Grada Beograda, saopšteno je iz Hajneken Srbija.\nDodaje se da je ovo priznanje koje se dodeljuje isključivo na osnovu glasova potrošača, zvanično uručeno predstavnicima kompanije u Svečanoj sali Skupštine grada Beograda.\nZaječarsko pivo je brend koji čuva svoju dugu tradiciju, zahvaljujući vrhunskom kvalitetu i originalnoj recepturi, simbol je timočkog kraja i istočne Srbije, ali i svih potrošača širom zemlje koji su mu verni decenijama unazad zbog jedinstvenog identiteta, ističe Hajneken Srbija.\nPodseća se da je prepoznatljivo po svojoj crvenoj etiketi, očuvanju ćiriličnog pisma na ambalaži i jedinstvenom ukusu.\nZahvaljujući prepoznatljivoj gorčini, zlatnoj boji i osvežavajućem ukusu, Zaječarsko pivo postalo je omiljeni izbor potrošača širom Srbije, ali i regiona, navodi Hajneken.\n"Zaječarsko pivo je autentičan domaći proizvod i biser istočne Srbije koji poštuje i neguje tradiciju. Veliko nam je zadovoljstvo što su nam potrošači u Srbiji ukazali poverenje i zahvaljujući njima je naš brend poneo priznanje ''Miljenik potrošača''", istakla je brend menadžer u kompaniji Hajneken Srbija Tamara Pajević.\nOna je naglasila kako kompanija ulaže napore da održi nivo kvaliteta ovog brenda.\n"Veliki rad i posvećenost tima na očuvanju autentičnosti i recepture ovog piva omogućili su da Zaječarsko više puta bude dobitnik nagrade potrošača za omiljeno pivo u Srbiji. U godinama koje su pred nama, nastavićemo da negujemo kvalitet i nastojati da opravdamo poverenje i priznanje koje nam je dato", izjavila je Pajevićeva prilikom svečanog uručenja priznanja.\nDruštveno odgovorno i održivo poslovanje, duboko je ukorenjeno u sve korporativne i brend aktivnosti kompanije Hajneken Srbija, a samo kroz Zaječarsko brend, tokom izazovne godine koja je za nama realizovane su mnogobrojne aktivnosti, navvodi Hajneken.\nPrecizira da je u saradnji sa Bankom hrane, zajedno sa potrošačima Zaječarskog piva donirano 100.000 obroka za ugrožene građane Srbije, a akciji su se pridružili i zaposleni u kompaniji koji su donirali hranu.\nDa brend Zaječarsko prepoznaje i čuva tradiciju i kulturno nasleđe, svedoči i projekat oživljavanja kulturne baštine juga Srbije s ciljem razvoja i podizanja svesti u javnosti o bogatstvu ovog dela naše zemlje, saopštava kompoanija Hajneken Srbija.\nKompanija najvljuje plan da ovog leta u saradnji sa Udruženjem za negovanje tradicije "Višnja" izgradi Zanatski centar u Nišu, koji će pored radionica obuhvatiti i centar za obuku i prekvalifikaciju zanatlija.\nNovi sistem fiskalizacije od 1. januara, država subvencioniše nabavku nove opreme\nOpstanak jedne od najuspešnijih zadruga doveden u pitanje zbog restitucije


Beta 28. novembra 2015. 12:15\nPredsednik Demokratske stranke (DS) Bojan Pajtić kazao je danas da će se u predizbornom programu stranka oslanjati na svoje temelje – demokratizaciju, modernizaciju i evropeizaciju društva, ali i da će pokušati da građanima kroz podizanje standarda i vraćanje plata i penzija vrati dostojanstvo.\n„Želimo da vratimo standard, da vratimo penzije, jer je oduzimanje stečenih prava neprihvatljivo, nemoralno i protivustavno. Nada najbolje predstavlja novi program DS“, kazao je Pajtić na konferenciji „Otvoreno društvo“, na kome je govorio o predizbornom programu stranke.\nOn je kazao da se DS protivi prodaji poljoprivrednog zemljišta, da se zalaže za smanjenje poreza na osnovne namirnice i lekove i da se zalaže za bolji položaj kulture i obrazovanja, koje bi trebalo da bude usklađeno sa tržištem rada.\nPajtić je dodao da se DS zalaže za vraćanje dostojanstva svim građanima, a posebno srednjoj klasi, koja je ekonomski devastirana, ali kulturološki još uvek postoji.\nOn je najavio da će posle sutrašnjeg Glavnog odbora, kada bude usvojen program stranke, DS početi razgovore sa građanima, kako bi se taj program dalje revidirao i prilagodio realnim potrebama društva.\nŠefica poslaničke grupe DS u Skupštini Srbije Nataša Vučković kazala je danas da se DS razvija na programima razvoje, a ne na štednji. Ona je kazala da DS želi da politici vrati dostojanstvo i da otvori mogućnost građanima da učestvuju donošenju odluka.\nPredsednik političkog saveta DS Dragoljub Mićunović kazao je da se ta stranka oslanja na evropske principe, koji su usvojeni u vreme Francuske revolucije – slobodu, bratstvo i jednakost, ali da sloboda i jednakost moraju da idu ruku pod ruku.\n„Šta radniku koji je otpušten posle 30 godina rada, izbačen na ulicu, bez novca, znači sloboda? On neće držati govore, niti pisati tekstove koji će biti zabranjeni“, kazao je Mićunović i dodao da ljudi moraju da budu mnogo solidarniji i da DS ne može da se oslanja samo na ekonomski rast, već i na socijalno stanje društva.\nOn je kazao da je potreban dogovor oko toga šta je uspeh i da li je uspeh „za jedan posto smanjeni deficit budžeta, dok su sa druge strane zbog nasilja u porodici u prošloj godini ubijene 34 žene“.\nzdravko pre 2 godine


13 Apr 2022, 11:19 Kostolac SATTV Marija Vajner\nOvogodišnja sezona remonata rudarske mehanizacije na Površinskom kopu „Drmno” trajaće osam meseci. Za to vreme treba da se otklone svi uočeni nedostaci na šest rudarskih sistema i opremi koja je u funkciji otkrivanja, kao i na rudarskoj mehanizaciji kojom se iskopava ugalj i postrojenjima drobilane.\nVojvodić kaže da su postavljeni veoma visoki proizvodni planovi i da će veliki izazov da bude povećanje vremenskog iskorišćenja rudarske mehanizacije u cilju postizanja veće produktivnosti.\nPrvi na redu je remont Četvrtog BTO sistema i predviđeno je da se realizuje u aprilu. U kordinaciji sa elektranama Ogranka „TE-KO Kostolac“, remont ugljenog sistema počeće nešto ranije nego što je prvobitno planirano.\nAvgust je rezervisan za opravku mehanizacije koja radi u sklopu Petog BTO sistema.\nVojvodić navodi da je za ovu remontnu sezonu predviđena modernizacija okreta i rekonstrukcija jednog od tri samohodna transportera BRs-2400, dok bi preostali trebalo da se završe u toku 2023. godine.\nRemontna sezona završiće se opravkom rudarske mehanizacije koja radi u sklopu Prvog BTO sistema i EŠ-bagera do kraja novembra.\nPoslove na remontima obavljaće kao i do sada specijalizovane ekipe radnika za popravku rudarskih mašina iz PRIM-a, radnici službi održavanja kopa „Drmno“, kao i zaposleni „Kosovo Obilića“.\nSanacija ležajeva okreta velikih prečnika na bageru SRs-2000 (okreta gornje gradnje i obrtnog levka) i okreta tanjira na bagerima vedričarima, zahteva veliko angažovanje radnika, znatna sredstva i mnogo vremena. To će biti glavna aktivnost tokom remonta u 2023. godini.


Otkup vozila i otkup automobila Grocka za 1h\nEkonomski razlozi su svakako najznačajniji faktor zašto je kupovina polovnih automobila toliko popularna u Srbiji, a možemo slobodno reći da to i nije toliko loša stvar, pogotovo kada se kupuje noviji polovni automobil. Tada se cena značajno obara, a vi praktično dobijate auto koje se vrlo malo kvalitetom razlikuje od novog automobila. Naša agencija vrši otkup auomobila Grocka u slučajevima kada želite da prodate svoje vozilo kako biste stekli finansijsku osnovu za kupovinu novog automobila.\nKada kupujete polovan automobil veoma je važno uveriti se da kupujete kvalitetno vozilo, a to praktično znači da motrate proveriti na neki način šta kupujete. Pre svega izuzetno je važno da proverite da li postoje varovi na limariji. Ukoliko oni postoje, znači da je automobil popravljan posle udara. Proizvođači automobila koriste tačkasto varenje kako bi spojili delove, a sve u cilju kako se varenje ne bi videlo golim okom. Ukoliko vi to vidite, to praktično znači da je auto naknadno prepravljan, i u svakom slučaju vam je bolje da ga zaobiđete. Ipak, bez obzira na njegovo stanje naša agencija će uraditi otkup vozila Grocka, ali će to uticati na krajnju cenu koju ćemo vam ponuditi.\nUkoliko automobil nije bio oštećen do trenutka kada ga vi pregledate, sve su prilike da farovi, žmigavci i stakla nisu bili menjani, odnosno nije bilo potrebe da se oni menjaju. Ona na sebi imaju oznake proizvođača, a to je veoma lako proveriti. Ukoliko ne vidite oznake, znači da su menjani, što značl da je automobil imao manje ili veće oštećenje. Ukoliko vi želite da prodate takav automobil, otkup vozila Grocka vam sedam dana u nedelji stoji na usluzi.\nNaravno, da li je karoserija ispravljana lako je proveriti kada se automobil podigne dizalicom. U ovakvim situacijama je to vrlo teško sakriti pre svega zbog same strrukture materijala. Ipak, pitanje je da li ćete imati dizalicu pri ruci kada kupujeteautomobil, zato je naša preporuka da ga odvezete u servis na kontrolu. Otkup automobila Grocka vam stoji na raspolaganju za sve savete i nedoumice koje možda imate u vezi kupovine polovnog vozila.\nOtkup automobila Grocka vršimo sedam dana u nedelji, tako da ste u mogućnosti da nas pozovete onda kada vama to odgovara. Čitavu uslugu vršimo u rekordnom roku, zajedno sa kompletranjem dokumentacije i isplatom. Ukoliko u toku same transakcije dođe do nepredviđenih troškova, naša agencija će ih preuzeti na sebe.\nDovoljno je da nas kontaktirate putem telefona, e-maila ili društvenih mreža, kao i da nam dostavite slike vašeg vozila, kako bismo izvršili procenu vašeg vozila odmah i to potpuno besplatno.


Razgovori o daljim ulaganjima u srpsku | Republika Srpska\nNaslovna Vijesti Razgovori o daljim ulaganjima u srpsku\nRazgovori o daljim ulaganjima u srpsku\nPredsjednik Vlade Republike Srpske /RS/ Milorad Dodik razgovarao je danas u Sankt Peterburgu sa rukovodiocima nekoliko velikih ruskih energetskih kompanija, među kojima je „Zarubežnjeft“, o trenutnoj situaciji i razvoju projekta Rafinerije u Brodu.\n„Premijer Dodik trebalo bi danas sa ministrom ekonomskog razvoja Ruske Federacije Elvirom Nabiulinom da razgovara o o daljem ulaganju Ruske Federacije u Republiku Srpsku“, rekao je Milan Baštinac, savjetnik premijera RS, u telefonskoj izjavi za Srnu iz Sankt Peterburga.\nPredviđeno je da se Dodik sutra, poslije zvanične ceremonije otvaranje Međunarodnog ekonomskog foruma u Sankt Peterburgu, kratko sastane sa predsjednikom Ruske Federacije Dmitrijem Medvedevim. Premijer Srpske bi trebalo da se sastane i sa premijerom Slovenije Borutom Pahorom.\nBaštinac je rekao da će premijer Srpske imati nekoliko bilateralnih sastanaka o temi ulaganja u Republiku Srpsku.\nPredsjednik Vlade RS Milorad Dodik boravi od danas do 19. juna na Međunarodnom ekonomskom forumu u Sankt Peterburgu. Ekonomski forum održava se pod pokroviteljstvom predsjednika Rusije Dmitrija Medvedeva, a okuplja rukovodice najvećih svjetskih kompanija i političke predstavnike najuticajnijih zemalja u svijetu.\nU Sankt Peterburgu će se ove godine diskutovati o ekonomskoj situaciji u svijetu i načinima za prevazilaženje krize.\nU delegaciji RS su i ministar privrede, energetike i rudarstva Slobodan Puhalac i savjetnik premijera Slavko Mitrović.


Najam automobila u mjestu Eretria - usporedite sve automobile dostupne za najam\nIznajmljivanje auta Eretria\nNaši korisnici obožavaju mjesto Eretria zbog živosti koju ima. Nikada vam neće trebati puno vremena za pronalazak festivala ili kulturnog događaja.\nNajam automobila u mjestu Eretria? Mislimo da to savršeno ide skupa, a isto misle i naši korisnici.\nSavjeti i iskustva za Eretria\nJoš nema dostupnih iskustava za ovu destinaciju. No, naravno, naša služba za korisnike će rado odgovoriti na sva vaša pitanja o najmu vozila u Eretria.


Koncert Braće Teofilović i Miroslava Tadića u Banskom dvoru | BL Portal\n7. Marta 2019. 17:22\nU Koncertnoj dvorani Banskog dvora 24. marta 2019. godine (nedjelja) u 20.00 časova održaće se koncert poznatog dvojca i čuvara etno stihova BRAĆE TEOFILOVIĆ i gitariste svjetskog glasa MIROSLAVA TADIĆA.\nUlaznice za koncert mogu se kupiti na biletarnici Banskog dvora od ponedjeljka, 11. marta 2019. godine u periodu od 10.00 do 18.00 časova osim nedjeljom, po cijeni od 7 KM.\nMiroslav Tadić jedan je od najpriznatijih, najangažovanijih srpskih gitarista i najraznovrsnijih umjetnika u svijetu. Ovog majstora klasične i električne gitare urednici uglednog časopisa Guitar Player Magazine, u broju od januara 1997. izglasali su među 30 najradikalnijih i najoriginalnijih svjetskih gitarista.\nNastupa i snima ploče sa velikanima svjetske muzičke scene među kojima su Londonski simfonijski orkestar, Dušan Bogdanović, Marija Žoao, Džek Brus iz grupe “Cream”, Vlatko Stefanovski, Teodosij Spasov, Đivan Gasparjan, Joakim Kun, L. Šankar i mnogi drugi.


IVICA DAČIĆ HISTERIČNO NAPAO KOMŠIĆA: "On je izazvao međunarodni incident i trebalo bi da se izvine!" – Mreza\nPredsednik Skupštine Srbije Ivica Dačić predočio je danas da se niko u državnom rukovodstvu nije bavio muralom Ratka Mladića i da je u pitanju očigledna politizacija cele teme, a na pitanje o tužbi koja je upućena novinaru Tanjuga za negiranje genocida u Srebrenici, Dačić je rekao da to još jedan dokaz zaslepljenosti hrvatskih i bošnjačkih političara u BiH\nPredsjednik Skupštine Srbije Ivica Dačić rekao je danas da se niko u državnom rukovodstvu nije bavio muralom Ratka Mladića i da je u pitanju očigledna politizacija cijele teme, a na pitanje o tužbi koja je upućena novinaru Tanjuga za negiranje genocida u Srebrenici, Dačić je rekao da to još jedan dokaz zaslijepljenosti hrvatskih i bošnjačkih političara u BiH.\n“Novinar Ivas trebalo je da pita Komšića da li polazimo od toga da je u Jasenovcu počinjen genocid. Komšić je izazvao međunarodni incident i BiH bi trebalo da se izvini novinaru Tanjuga. To svakako ne podiže ugled BiH. To je u stvari sramota, jer pokazuje kolika je mržnja prisutna i potvrđuje da se žele incidenti”, rekao je Dačić.On je rekao da “svi koji tako govore i tako se ponašaju smatraju da su Srbi ratni zločinci i da je Srbija država koja je počinila genocid”.


S. Arabija: Princ Abdulaziz novi ministar finansija\nTanjug 8. septembra 2019. 08:19\nRIJAD – Kralj Saudijske Arabije Salman smenio je ministra finansija i na njegovo mesto postavio svog sina, princa Abdulaziza bin Salmana, dok su cene nafte i dalje ispod potreba vlade u Rijadu.\nNovi ministar finansija je stariji polubrat 34-godišnjeg prestolonaslednika princa Mohameda bin Salmana i ima iskustva u naftnoj industriji Saudijske Arabije, s obzirom na to da je od 2017. godine bio ministar za energetska pitanja.\nNjegovo postavljeje dolazi u trenutku kada kompanija Brent prodaje naftu za manje od 60 dolara za barel, dok analitičari kažu da je Saudijskoj Arabiji potrebna cena od 80 do 85 dolara po barelu kako bi balansirala svoj budžet.\nPrinc Abdulaziz će zameniti Kalida al Faliha koji je pre nekoliko dana smenjen sa mesta predsednika Odbora državnog naftnog giganta Aramko.\nAl Falihove nadležnosti nedavno su smanjene kada su rudarstvo i energetika premešteni u delokrug novog ministarstva.\nSmanjivanje uloge al Faliha u energetici izazvalo je glasine da je on u nemilosti prestolonaslednika koji želi da zaustavi zavisnost saudijske ekonomije prihoda od nafte.\nKljučni deo Abdulazizovog plana je da do 2020. ili 2021. godine proda pet odsto akcija Aramka.\nViše cene nafte neće pomoći samo da izbalansira svoj budžet, već će direktno uticati na vrednost Aramka.


Delić: Za nekoliko dana preuzimamo prostor namijenjen BiH na EXPO u Dubaiju – TVSA.BA\nSubota, 23 Oktobra, 2021 10:23\nNaslovna/Vijesti/Biznis/Delić: Za nekoliko dana preuzimamo prostor namijenjen BiH na EXPO u Dubaiju\nVlada KS će potpisati ugovor do kraja ove sedmice ili početkom naredne sa organizatorima izložbe poduzetništva Expo u Dubaiju. To će biti prvi korak kako bi naši privrednici mogli predstaviti kompanije.\nInteres poduzetnika iz cijele BiH izuzetno veliki, Vlada KS izdvojila 4,2 miliona KM za nastup.\nPaviljon BiH u okviru ove najveće svjetske smotre privrednika je već otvoren, ali ga nije preuzela Vlada KS koja će to moći nakon što se potpiše ugovor.\nMinistar Adnan Delić proteklih dana proveo je u Dubaiju kako bi obavio preleminarne razgovore sa organizatorima. Prema prvim procjenama nastup naših privrednika na expu će koštati 4 miliona i 200.000 maraka.\nEdin Forto, premijer Vlade KS podcrtao je da četiri miliona KM nikako nisu trošak, već investicija. Kako je rekao, u Dubaiju su brojni investitori na jednom mjestu, što je velika šansa da se ostvare kontakti i saradnja.\n“Ovo je ulaganje”, kazao je Forto, koji je najavio da će naknadno biti napravljena analiza utroška sredstava.\nPrema ranijim pisanjima medija, prostor BiH na EXPO 2021 u Dubajiu, još uvijek nema izlagača-firmi iz BiH.


BEOGRAD - Usvajanje budžeta za 2006. godinu, kao i raniji zakoni od "sudbinskog" značaja za opstanak vlade, nije prošlo bez zakulisnih trgovina među strankama vladajuće većine. Kako saznaje Glas, najbolje su prošle Socijalistička partija Srbije i Srpski pokret obnove.\nSPS je za podršku budžetu dobila obećanje da će pisanje obrazloženja presude za zločin na Ibarskoj magistrali biti maksimalno usporeno. Osim toga, socijalistima je zagarantovano da će po novom zakonu o javnim preduzećima, u državnom vlasništvu ostati 70 kapitala tih preduzeća, a da će samo 30 odsto biti prodato.\n- Socijalistima je to potrebno jer su u većini javnih giganata, poslednjih meseci rasparčanih na manja preduzeća, kao što su JAT, EPS, NIS na rukovodećim funkcijama ljudi bliski SPS-u. Da je bilo onako kako je vlada u predlogu zakona predvidela, bilo bi prodato 70 odsto kapitala i samim tim sadašnja rukovodstva bila bi faktički razvlašćena - kaže izvor Glasa upoznat sa dešavanjima u Vladi Srbije. On dalje navodi da je šest poslanika SPS-a pod kontrolom Milorada Vučelića pristalo da glasa za budžet tek kada im je obećano obustavljanje obrazloženja presude za Ibarsku magistralu do daljeg.\n- Iz završne reči predsedavajućeg sudije za taj zločin jasno je kao dan da je Slobodan Milošević nalogodavac ubistva četvorice funkcionera SPO i pokušaja ubistva Vuka Draškovića. Ako se zna da je Vučelić upravo od Miloševića tražio dozvolu za glasanje o budžetu, kockice se savršeno poklapaju - objašnjava naš izvor.\nSPO je, iako to u ovoj stranci demantuju, dobio kontrolu nad "Geneksom". Naš izvor tvrdi da je to posredno priznao ministar finansija Mlađan Dinkić, rekavši da su izvršene personalne promene u sastavu Upravnog odbora ovog preduzeća.\n- Slučajno ili ne, većina novih članova UO "Geneksa" će doći iz SPO - navodi izvor Glasa.\nSPO: Nismo tražili "Geneks"\nNapadi radikala nas ne iznenađuju i već smo se navikli na to, a što se tiče tvrdnji Aleksandra Vučića, možemo samo da kažemo da nismo tražili nikakva direktorska mesta u "Geneksu" u zamenu za naše glasove za budžet, odgovorila je na pitanje Glasa Aleksandra Kojić, portparol SPO-a. Ona je podsetila da je SPO koalicioni partner i da nema nikakvog razloga da svoje glasove uslovljava.\n- Ističemo da bi svaki pokušaj obaranja vlade u trenutku kada započinjemo pregovore o Kosmetu i sa EU značio katastrofu za naše nacionalne interese, pregovarački proces bio bi mesecima paralizovan, a svet bi to ocenio kao opstrukciju. Takođe, pozdravljamo inicijativu tužilaštva da policija istraži sve detalje o kupovini poslaničkih mandata, jer je krajnje vreme da parlament, kao institucija od nacionalnog interesa, prestane da bude pijaca - rekla je Kojićeva.


Mi smo Evropska kooperativna asocijacija (SCE) koja pojedincima i grupama pruža alate neophodne za samoupravljanje, samozapošljavanje, ekonomsku autonomiju i finansijsku neposlušnost, u cilju uspostavljanja pravednijih društvenih i ekonomskih odnosa.\nNaš primarni cilj je stvaranje regulacionih alata kooperativnog rada:\nUkoliko želite pokrenuti Evropsku integralnu zadrugu, možete koristiti PDV broj FreedomCoop-a i započeti sa radom.\nUkoliko ste kao pojedinac ili kolektiv saglasni sa ferkoperskim principima, možete koristiti naš pravni identitet.\nSvako (uključujući izbeglice i neevidentirane migrante rasute širom Europe) se može samoangažovati i sarađivati sa kolektivima prekoFreedomCoop-a, zarađujući za život bez režimske i bankarske kontrole.\nŠta podrazumevamo pod ekonomskom neposlušnošću:\nKolektivne kupovine sa smanjenim PDV-om na regionalnom (evropskom) nivou, uz prateće fakturisanje (evidentiranje potraživanja). Pružanje pravne podrške i sredstava neophodnih za samozapošljavanje bilo kom fizičkom licu u Evropi, koje nije u stanju ili ne želi da se radno angažuje unutar konvencionalnog ekonomskog sistema.\nSamooporezovanje i finansiranje socijalnih alternativa umesto plaćanja poreza na dobit.\nProširenje upotrebne vrednosti FairCoin-a korisničkim članarinama. Ovim bi se podstaklo kooperativno hakiovanje tradicionalnih monetarnih tržišta.


25.06.2021 u 22:24\nTrudo pozvao papu u Kanadu da se izvini starosedeocima zbog masovnih grobnica\nOTAVA – Premijer Kanade Džastin Trudo izjavio je danas da je pitao papu Franju da dođe u ovu severnoameričku zemlju i izvini se u ime katoličke crkve zbog uloge koju je imala u internatima za decu starosedelaca nakon što je otkriveno blizu 1.000 ostataka tela u dve masovne grobnice. „Razgovarao sam direktno sa papom Franjom da mu naznačim koliko je bitno da, ne samo da uputi izvinjenje, nego da dođe na kanadsko tlo i izvini se Kanađanima starosedeocima. Znam da vođstvo katoličke crkve aktivno radi na narednim koracima”, rekao je Trudo novinarima, preneo je Rojters. Organizacija starosedelaca Kanade Cowessess First Nation u četvrtak je saopštila da je otkriven 751 neobeležen grob u srušenom internatu Marival u kanadskoj provinciji Saskačuan, javlja Tanjug. Grupa starosedelaca objavila je\nOTAVA – Grupa starosedelaca iz kanadske provincije Saskačevan objavila je danas da je pronašla neobeležene grobove 751 osobe iz srušenog katoličkog internata, samo nekoliko nedelja nakon što je slično otkriće uzdrmalo državu. Premijer Džastin Trudo je izjavio da je „veoma tužan” zbog novog otkrića u internatu Marival Indijan, koja se nalazi na oko 140 kilometara od glavnog grada Saskačevana Ridžajn, preneo je Rojters. On je rekao da su starosedeoci koji su „pretrpeli bol i traumu – odgovornost koju Kanada mora da nosi”. Nije jasno koliko pronađenih ostataka pripada deci, rekao je šef zajednice Cowessess First Nation Kadmus Delrom, javlja Tanjug. On je izjavio da je školu vodila katolička crkva, koja je uklonila nadgrobne spomenike. „Nismo uklonili spomenike, to je krivično\nTORONTO- Kanadski ministar za javnu bezbednost Bil Bler rekao je danas će ograničenja za putovanja koja nisu neophodna sa Sjedinjenim Američkim Državama biti produžena do 21. jula. On je objavio je na Tviteru da je odluka doneta u koordinaciji sa SAD i naveo da je prioritet države zaštita građana. Bler je najavio da će Vlada u ponedeljak objaviti detalje o potpuno vakcinisanim Kanađanima koji se vraćaju u zemlju. Vlada je saopštila da će početkom jula ukinuti obavezan dvonedeljni karantin za potpuno vakcinisane kanadske državljane prilikom ulaska u zemlju ako imaju negativan test na kovid-19, prenosi Beta-AFP. Doktorka Teresa Tam, načelnica kanadske Službe javnog zdravlja, rekla je da bi volela da 75 odsto građana bude potpuno vakcinisano. Kanadska vlada očekuje da će biti\n07.06.2021 u 13:31\nSrušen kip osnivača univerziteta nakon otkrića grobnice\nTORONTO – Na univerzitetu Rajerson u Torontu srušena je statua njegovog osnivača, na protestu zbog nedavnog otkrića masovne grobnice domorodačke dece na prostoru škole. Video snimci na društvenim mrežama sa protesta u nedelju pokazuju da je statua Edžertona Rajersona, koji se smatra jednim od tvoraca kanadskog kontroverznog školskog sistema, srušena sa pijedestala dok je u blizini navijala masa ljudi. U saopštenju univerziteta navodi se da je više od hiljadu ljudi učestvovalo u mirnom protestu u nedelju popodne, pre nego što je sat kasnije stigao kamion koji je pomogao da se statua sruši. Mohamed Lašemi, rektor univerziteta, naglasio je da statua neće biti obnovljena ili zamenjena nakon obaranja u incidentu, koji je policija Toronta potvrdila da istražuje. Sve veće preispitivanje uloge\n04.06.2021 u 12:10\nTeslin rođendan postao praznik u Ontariju\nDan rođenja Nikole Tesle 10. jul postao je i zvanični praznik u kanadskoj provinciji Ontario, a odluka o tome doneta je na inicijativu člana lokalnog parlamenta iz redova Nove demokratske partije Toma Rakočevića. Zakon o proglašenju 10. jula za Dan Nikole Tesle potpisale su predstavnica britanske kraljice Elizabete i zamenica guvernera Ontarija Elizabet Doudsvel, navodi Ministarstvo spoljnih poslova Srbije. U Zakonu kojim je rođendan Nikole Tesle postao praznik u Ontariju eksplicitno se navodi da je Tesla „srpsko-američki pronalazač i inženjer”. Takođe se podseća i da su Teslini patenti bili osnov za gradnju prve svetske hidroelektrane na Nijagari, te da su nakon samo 25 godina sva naseljena mesta u Južnom Ontariju dobila struju. Proglašenje Dana Nikole Tesle u Ontariju veliki je\n31.05.2021 u 22:20\nPronađena tela domorodačke dece u Kanadi\nPremijer Kanade Džastin Trudo je danas rekao da pronalaženje tela domorodačke dece nije izolovani incident. Ostaci tela 215 dece, od kojih su neka imala svega tri godine, nađeni su na mestu nekadašnje rezidencijalne škole za domorodačku decu u kanadskoj pokrajini Britanska Kolumbija. Domoroci su nakon toga zatražili pregled svih bivših škola - institucija koje su držale decu oduzetu iz porodica širom zemlje. „Kao premijer, zgrožen sam sramotnom politikom koja je otimala domorodačku decu iz njihovih zajednica. Nažalost, ovo nije izuzetak ili izolovan incident”, rekao Trudo i dodao da se neće kriti od toga, prenosi Beta. Istakao je da se istina mora priznati i da su te škole bile stvarnost i „tragedija koja je postojala ovde, u našoj zemlji, i mi se moramo tome\n05.05.2021 u 12:20\nUgovor o socijalnoj sigurnosti između vlada Srbije i Kvebeka je od izuzetnog značaja jer će zaključivanjem tog ugovora naši građani koji žive i rade u toj kanadskoj provinciji moći da ostvare prava iz ove oblasti, izjavila je danas ministarka za rad, zapošljavanje, boračka i socijalna pitanja Darija Kisić Tepavčević. On je to rekla u Narodnoj skupštini, obrazlažući Predlog zakona o potvrđivanju Ugovora o socijalnoj sigurnosti između Vlade Srbije i Vlade Kvebeka. Podsetila je da odnos socijalne sigurnosti između Srbije i provincije Kvebek do sada nije bila regulisana nikakvim međunarodnim ugovorom, navodeći da postoji sporazum o socijalnoj sigurnosti između Srbije i Kanade iz 2014. godine, ali da njime nisu obuhvaćeni naši osiguranici koji žive na teritoriji Kvebeka. Dodala je da\n12.04.2021 u 22:12\nOtava – Kanada je zabranila izvoz dronova u Tursku nakon što je zaključila da su ovu opremu koristile azerbejdžanske snage koje se bore protiv Jermenije u regionu Nagorno-Karabaha, izjavio je ministar spoljnih poslova Mark Garno. Rojters prenosi da je Garno izjavio kako ovakva upotreba nije u skladu s kanadskom spoljnom politikom, kao ni uveravanjima koje je ranije dala Turska i dodao da je tokom dana izrazio zabrinutost u razgovoru sa turskim ministrom spoljnih poslova Mevlutom Čavušogluom. Kako Tanjug prenosi, agencija navodi da je Otava suspendovala dozvole prošlog oktobra kako bi mogla da razmotri tvrdnje da su azerbejdžanski dronovi korišćeni u sukobu bili opremljeni sistemima za snimanje i ciljanje koje je napravila kanadska filijala kompanije „L3Haris Tehnolodžis”. Rojters


Obradović o Zvezdi: Na pravom mestu u pravo vreme\nKošarka Autor:Petar Milovanović20. Jun. 202009:26 > 11:28\nSaša Obradović, novi trener košarkaša Crvene zvezde, gostovao je u humanitarnoj emisiji "Veče sa Ivanom Ivanovićem", a tema je očekivano bila njegov dolazak na Mali Kalemegdan i ambicije crveno-belih.\n“Uslovi u klubu su respektabilni, najveći mogući za razvitak mladih igrača i mene kao trenera. Mislim da sam došao na pravo mesto u pravo vreme”, poručio je nekadašnji reprezentativac Jugoslavije, koji je u Zvezdu stigao iz Monaka, čiji je prethodno bio trener.\nJedno od pitanja odnosilo se na to da li nestrpljivo očekuje večiti derbi s Partizanom i Andreom Trinkijerijem, protiv kojeg je igrao u Nemačkoj dok je sedeo na klupi Albe iz Berlina.\nVoditelj Ivan Ivanović nije mogao da odoli, već je u svom stilu poručio: “Bilo koji trener ako želi da bude ozbiljan u Zvezdi mora da pobedi Partizan”, što je nasmejalo njegovog kosta Sašu Obradovića.\nIvan IvanovićKK Crvena zvezdaSaša ObradovićTrener KK Crvena zvezdaveče sa ivanom ivanovićem\nDubljević i Marinković doneli pobedu Valensiji, kiks Barse


Najava boljih dana: Kolo Kolo zaustavio vicešampiona na Primere – Navijaci Srbija\nZakomplikovalo se zdravstveno stanje Milana Kosanovića, prebačen u bolnicu\nDEJAN MILOJEVIĆ NA KLUPI SRBIJE! Igor Kokoškov neće biti uz „orlove“ u meču koji može da nas odvede na Evrobasket\nHome > Fudbal > Najava boljih dana: Kolo Kolo zaustavio vicešampiona na Primere\nNe želi Kolo Kolo da mu se još jednom ponovi prethodna sezona. Hodao je po ivici ambisa, igrao se sa prvoligaškim statusom, ali se u finalu plej-auta spasao i rešio da stvari promeni iz korena. U želji da se vrate na stari, pobednički put, Beli su se oslobodili vremešnih igrača, a ako se po jutru dan poznaje, nova sezona obećava. U uvodnom kolu čileanske Primere Kolo Kolo je na svom Monumentalu zaustavio prošlogodišnjeg vicešampiona Union La Kaleru – 0:0.\nUtakmica u domu jedinog čileanskog prvaka Južne Amerike nikako nije odavao utisak duela dva tima koji su prethodnu sezonu završili na potpuno suprotnim delovima tabele. Tek u uvodnoj fazi meča La Kalera je bila bolji rival, ali kako je vreme odmicalo, domaćin se oslobađao pritiska i postajao sve opasniji.\nU drugom poluvremenu Kolo Kolo je preuzeo inicijativu i preko Fuentesa mogao do prednosti, ali je udarac 27-godišnjeg veziste iskosa sa pet metara odbranio golman gostiju, na vreme mu skrativši ugao. La Kalera je u završnim trenucima meča ostala i sa igračem manje, pošto je direktan crveni karton zaradio Arijel Arse, međutim, Beli nisu uspeli da iskoriste brojčanu prednost.\nSezonu u čileanskoj Primeri pobedom je otvorio Kuriko Unido, savladavši na svom terenu prošlogodišnjeg drugoligaša Melipilju (2:0), dok su Everton i O’Higins podelili bodove (1:1). Mogao je O’Higins i do celog plena, nakon što je u 62. minutu stigao zaostatak domaćina, ali je u desetak minuta kasnije Sepulveda promašio jedanaesterac vredan tri boda.\n/Kampos 31 – Goti 62pen)\nKolo Kolo – Union Kalera\nUnion Espanjola – Santijago Vonderers (u toku)\n15.45: (1,87) Palestino (3,35) Antofagasta (4,00)\n22.00: (1,90) Huačipato (3,35) Kobresal (3,90)\n00.30: (3,50) Nublense (3,25) Universidad Katolika (2,05)\nAudaks Italijano – La Serena\nTagged Čile 1 Kolo Kolo Union Kalera Union La Kalera\nNetsi sve jači u napadu na prvu titulu – stiže i Oldridž\nZrela razmišljanja Dušana Vlahovića: Čast je kada me porede sa Zlatanom, Riberi je gigant na koga se ugledam, sve dugujem Prandeliju i Pioliju\nOrlovi hvale Piksija: Možemo mnogo da naučimo od mistera, samo treba da slušamo i upijamo


02/04/2019 darele Srbija 0\nI prošlog leta EXIT je spremio istinski „Arenamagedon“ ali ovogodišnja postava svetski famozne mts Dance Arene ipak donosi svoje najjače izdanje ikad! Vest da je Carl Cox prvi objavio svoj povratak na jedan od najvećih svetskih rejvova na otvorenom, odjeknula je širom sveta, a njemu su se ubrzo pridružile i sve vodeće elektronske zvezde današnjice Paul Kalkbrenner, Amelie Lens, Maceo Plex, Jeff Mills, Charlotte de Witte, Boris Brejcha, Peggy Gou, Dax J, Monika Kruse, Adriatique, Satori, Johannes Brecht i brojni drugi. Ovu „galaktičku“ postavu kompletiraće niko drugi nego današnji kralj Ibice i najpopularniji svetski muzičar poreklom sa ovih prostora, Mladen Solomun! Popularni šef house scene ove godine stiže u svom čuvenom „+1″ formatu uz istoimenu žurku sa kojom je osvojio fanove koji iz celog sveta dolaze da ga slušaju na Ibici. Krajnje specifične „Solomun +1“ žurke u čuvenom klubu Pacha smatraju se trenutno najpopularnijim na španskom ostrvu, najvažnijoj svetskoj destinaciji za noćni provod, a format u kojem Mladen svake nedelje poziva jednog specijalnog gosta da sa njim nastupa celu noć, pokazao se kao pun pogodak! Duh Ibice, kojom ležerno vlada već godinama unazad, na EXIT doneće uz pomoć ne jednog, već dva gosta za ovu specijalnu priliku! Na Petrovaradinskoj tvrđavi pridružiće mu se vodeći svetski duo današnje techno i house scene Tale of Us, koji mu uvek gostuju u samoj završnici „Solomun +1“ sezone, baš kao i on u finalu njihovog serijala „Afterlife“ žurki, zbog čega su mnogi upravo ovaj „back2back“ par proglasili za trenutno najtraženiji na svetu! Ovaj udarni trio u subotu, 6. jula „preuzeće“ komandu nad gigantskom pozornicom na čak šest sati, i to prvo zasebno, a potom i u zajedničkom, dvosatnom nastupu!\nSvake nedelje na Ibici tokom izuzetno duge, gotovo petomesečne letnje sezone, Solomun lično bira jednog gosta sa kojim deli DJ pult u uvek rasprodatom klubu Pacha, a ovaj serijal žurki ostvario je međunarodni uspeh uz razne Mladenove goste kao što su Sven Vath, Dixon, Black Coffee, DJ Tennis, ali i mnogi drugi umetnici među kojima je od letos i beogradski umetnik Vladimir Ivković! Za ovu specijalnu priliku odabrao je Tale of Us, italijanski dvojac koji se trenutno nalazi na vrhuncu svoje izuzetno uspešne karijere, a njihov nastup na prošlom izdanju EXIT festivala, ocenjen je kao jedan od najboljih u poslednjih nekoliko godina. Karm i Mateo nepovratno su osvojili klupsku scenu numerama kao što su „Another Earth“, „Northern Star“, „Monument“ i druge, ali i sa jednom od najpopularnijih etiketa u poslednjih nekoliko godina.\nPored lokacija kao što su Majami, Njujork, Pariz, Tulum i naravno, Ibiza, na ekskluzivnoj mapi od ove godine nalazi se i Novi Sad kao dom Exita, muzičkog festivala za koji je Solomun rekao da mu je „jedna od najboljih stvari koju je u životu doživeo“! Svoj pohod na svetski vrh, Solomun je započeo, između ostalog, upravo na EXIT festivalu još 2010. godine kada je prvi put nastupio u uvek posebnom završnom terminu u ranim jutarnjim časovima! Neraskidiva povezanost sa festivalom na Petrovaradinskoj tvrđavi potvrđena je i prošle godine, kada je prepunoj Areni „isporučio“ krajnje inspirisan set, potvrđujući svoj status jednog od savremenih rezidenata Exita, te ga je publika ovacijama navela da nastup produži još pola sata! Dobitnik prestižne DJ Awards nagrade za najbolji melodični house i techno u 2018. godini izgleda stiže sve – pored čelne pozicije u izdavačkoj kući Diynamic koja je nedavno proslavila 100. izdanje, nalazi vremena da uz Tale of Us bude glavni lik u najpopularnijoj video igri GTA, ali i da na svetskoj pozornici predstavlja talenat koje ovo podneblje pruža.


Konferencija „Pristupanje Srbije STO i EU u doba populističkih izazova međunarodnoj trgovini“ - European Western Balkans\nBEOGRAD – Zašto bi Srbija trebalo da se pridruži Svetskoj trgovinskoj organizaciji (STO), zašto su pravila STO važna za EU i zašto ne postoji održiva alternativa globalnoj trgovini, samo su neka od pitanja na koje će se tražiti odgovor na konferenciji „Pristupanje Srbije STO i EU u doba populističkih izazova međunarodnoj trgovini“.\nKako bi uspešno zatvorila Poglavlje 30 koje se tiče ekonomskih odnosa sa inostranstvom, Srbija bi morala da pristupi Svetskoj trgovinskoj organizaciji (STO). Međutim, članstvo se u ovoj organizaciji osporava zbog potrebe za promenom aktuelnog zakona o genetski modifikovanim organizmima (GMO). Usled nedostatka informacija, ovaj potez je često predstavljen kao prvi korak ka “GMO okupaciji Srbije“, te je stoga cilj konferencije da pruži najnovije informacije kao i jasne argumente o tome zašto bi Srbija trebalo da se pridruži STO.\nJedno od pitanja na koje će se tražiti odgovor je zašto ne postoji održiva alternativa globalnoj trgovini, s obzirom na aktuelni trend osporavanja globalne trgovine od strane populističkih lidera širom sveta, a najpre od novoizabranog predsednika SAD-a, Donalda Trampa.\nGovornici na konferenciji će biti koordinator Generalnog direktorata za trgovinu Evropske komisije Karlos Himeno Verdeho, bivša pomoćnica ministra trgovine, turizma i telekomunikacija Vlade Srbije Bojana Todorović i profesor Ekonomskog fakulteta Univerziteta u Beogradu dr Predrag Bjelić.\nKonferencija će se održati u utorak, 4. jula u Medija centru u Beogradu sa početkom od 12 časova.\nOrganizatori konferencije su Centar za međunarodne i bezbednosne poslove – ISAC fond (koordinator Radne grupe za poglavlja 30 i 31 Nacionalnog Konventa o EU) u saradnji sa fondacijom Fridrih Ebert.\nCentar za međunarodne i bezebednosne posloveEUFondacija Fridrih EbertISAC fondpoglavlje 30Poglavlje 31STOSvetska trgovinska organizacija


V. Britanija: Deca jela "kanabis slatkiše", završila u bolnici\nV. Britanija: Deca jela „kanabis slatkiše“, završila u bolnici\nTanjug 2. maja 2021. 19:54\nLONDON – Četvoro dece je završilo u bolnici u Velikoj Britaniji nakon što su jeli slatkiše za koje su mislili da sadrže kanabis, ali oni ne bi trebalo da imaju dugotrajne posledice, saopštila je danas policija.\nNavodi se da su dobili „ozbiljnu reakciju na slatkiše za koje su mislili da sadrže kanabis“.\nDetektivka Liza Bečli je rekla da su deca imala „neverovatnu sreću da nisu dobila mnogo teže simptome“.\n„Ovakav ishod u dobroj meri je zahvaljujući brzim akcijama dvoje studenata medicine koji su se slučajno zatekli u blizini i pružili im pomoć u ranoj fazi. Brzo je reagovala i hitna pomoć i bolničko osoblje, pa su deca dobila terapiju odmah“, rekla je Bečli.\n„Svaka informacija koja bi nam pomogla da identifikujemo izvor slatkiša je od velike koristi“, rekla je detektivka.\nTakva hrana se zove „jestiva“, ali je ilegalna i nije zakonom regulisana u Velikoj Britaniji.


Ljulj veran Realu, NBA za sada nije opcija - Sportskacentrala.com\nLjulj veran Realu, NBA za sada nije opcija14.03.2017 19:38hSerhio Ljulj nosilac je igre Real Madrida u ovoj sezoni i uz Miloša Teodosića i Nanda De Koloa sigurno najproduktivniji igrač u Evropi.\nReprezentativac Španije je nedavno produžio ugovor sa kraljevskim klubom do 2021. godine i nema nameru da napusti Madrid. Ljulj je odbacio mogućnost odlaska u NBA ligu na kraju sezone. Podsetimo sjajni belk šuter je draftovan od strane Denvera 2009. godine, koji su ga prosledili Hjustonu.\n- NBA liga je svakako najbolja na svetu po mnogim pitanjima. Ipak, srećan sam u Realu i želim da nastavim da osvajam trofeje sa klubom. Imam sjajan tretman od svih u klubu. Nikad se ne zna šta nosi budućnost, ali po završetku sezone mi ostaje još četiri godine ugovora sa Realom, a i ne želim u NBA ovog leta, rekao je Ljulj za španski radio "Onda Sero".


Đurić je odgovarajući na pitanja novinara rekao da je ta rezolucija rezultat nervoze albanskih politicara i njihovog straha da bi mogli da budu pozvani na odgovornost od strane medjunarodnog suda za zločine na KiM.\n"To nije samo njihova sramota već i onih iz medjunarodne zajednice koji već 20 godina ćute i dozvoljavaju to", naglasio je on.\n"Samo su bila saopštenja da Albanci to ne bi trebalo da rade i kada to urade njihova 'nestašna deca' stvari budu samo još gore za Srbe", istakao je direktor Kancelarije za KiM.\nBrovina zloupotrebila žrtve\nĐurić je dodao da se ispostavilo da je ta slika lažna i da je cilj toga bio da se prodube medjuetnički sukobi na KiM, pošto je iskorišćeno i prikazano kao srpski zločin to što su se dvojica albanskih dečaka nesrećno utopila u selu Čabra.\nĐurić je apelovao na predstavnije medjunarodne zajednice koji su najodgovorniji za političke tokove u prehtodbnih 20 godina da se sa tim suludim stvarima prestane.\nĐurić je rekao i da je Srpska lista ostvarila veći i bolji rezultat nego 2017. godine na lokalnim izborima.\nTakodje, istakao je da ovakvi rezultati pokazuju da je nastojanje pojedinih da dodje do bojkota tih izbora potpuno propalo.\nU Zubninom potoku Srdjan Vulović je osvojio 3.995 glasova ili 98,35 odsto, dok je na prethodnim izborima Stevan Vulović osvojio 2.691 glas ili 79,18 odsto.\n"Drugoplasirana je bila Gondja Čauša koju je podržao Marko Jakšić jedan od lidera pokreta "Jedan od pet miliona", koja je osvojila 446 glasova ili 5,26 odsto, ona je iz Tačijeve i Veseljijeve stranke, a trećeplasirani je bio Edren Atići sa 326 glasova ili 3,85 odsto iz pokreta Samopredeljenje".\n"Inače, interesantno je da je izbila u Zvačanu tuča izmedju Albanaca u štabu jedne od njihovih partija. Kod Srba je, hvala Bogu, sve prošlo kako treba", naglasio je Đurić.\nĐurić: Svaka nova mera Prištine vodi u propast i Srbe i Albanace


KitKat za svih: popularni proizvod uskoro dobiva svoju vegansku verziju • Slatkopedija\nNestlé je na svojim službenim stranicama objavio kako ljubitelje slatkog koji traže alternative mliječnim proizvodima očekuju veganske KitKat pločice, a ovaj će se proizvod uskoro naći na policama trgovina u Velikoj Britaniji.\nNestléov najnoviji proizvod, KitKat V, izrađen je od 100 % održivog kakaa i certificiran kao veganski proizvod.\nIz Nestléa su otkrili kako je kao zamjena za mlijeko, koje se inače koristi u proizvodnji mliječnih KitKat pločica, korištena formula na bazi riže, a razvoj ovog proizvoda trajao je gotovo dvije godine.\nGlavni izazov u stvaranju alternativne čokoladice bio je osiguravanje dobre kombinacije zamjene za mlijeko s kakaom i šećerom kako bi se zadržala kremasta tekstura.\nDo sada su za druge slične, nemliječne proizvode, kao što su nemliječni sladoled, krema za kavu te razni napitci, u Nestléu koristili rižu, zob, soju, kokos, grašak i bademe.\nVoditeljica tehnološkog centra za slastičarske proizvode Nestlé u New Yorku, Louise Barrett, osvrnula se na novi proizvod te rekla: „Okus je bio ključni faktor u razvoju biljne čokolade za naš novi veganski KitKat. Upotrijebili smo stručnost u sastojcima te stvorili ukusnu vegansku alternativu našem originalnom čokoladnom KitKatu.“\nTags: kit kat, nestle, novi proizvod, slatke vijesti, veganska čokolada, veganski proizvod


Nagradu Politikinog zabavnika, za roman “Crna ptica”, dobila je dramaturškinia i spisateljicaiz Vranja, Aleksandra Jovanović.\n"Nagradu Politikinog zabavnika", za svoj roman “Crnaptica”, dobila je dramaturškinia i spisateljicaiz Vranja, Aleksandra Jovanović.\nOva nagrada tradicionalno se dodeljuje početkom godine "za najbolje književno delo namenjeno mladima objavljeno u prethodnoj godini na srpskom jeziku".\n- Roman Crna ptica namenjen je pre svega starijim osnovcima, ali i svim ljubiteljima dobre priče - napisala je Aleksandra Jovanović, inače studentkinja master studija dramaturgije na Fakultetu dramskih umetnosti u Beogradu.\nInače, Aleksandra je za svoj poetski rad dobila nagradu "Mladi Dis".\nCrna ptica je Aleksandrin prvi roman koji uspešno spaja elemente fantastike, horora, psihološkog romana i univerzalne priče o odrastanju.\nIlustraciju na koricama uradio je Dobrosav Bob Živković.\n- U svom prvom romanu za decu, smeštenom u mali grad i jednu običnu porodicu, autorka se bavi univerzalnim temama – kako se nosimo s tugom, da li umemo da razgovaramo o njoj, kako je ispoljavaju deca, a kako roditelji, i šta nam je zaista potrebno da bismo nakon gubitka nastavil dalje.\nOna vešto kombinuje realističko pripovedanje s fantastikom i pred očima čitaoca stvara dva podjednako uverljiva sveta između kojih se devojčica Želja kreće - navode iz Kreativnog centra koji je izdavač Aleksandrinog romana prvenca.\nŽiri za dodelu Nagrade Politikinog Zabavnika činili su akademik Aleksandar Kostić, psiholog (predsednik), Irena Špadijer, profesorka Filološkog fakulteta u Beogradu, Petar Arbutina, izvršni direktor Službenog glasnika, Milorad Milinković, filmski reditelji Peta rMilatović, u ime Redakcije.\nNagrada (plaketa i novčani iznos) biće uručeni 25. januara na Dan Politike.\nU konkurenciji za najbolje delo u 2020. našlo se 55 naslova, od kojih je u uži zbor ušlo šest, a među njima i Aleksandrin roman.


Slovenija napušta ugalj 2033. | EurActiv Serbia\nSlovenija će najkasnije 2033. godine prestati da proizvodi struju od uglja, utvrđeno je u nacionalnoj strategiji koju je usvojila slovenačka vlada.\nPotvrđivanje vremenskog roka za napuštanje uglja omogućiće Sloveniji da od Evropske unije dobije gotovo 250 miliona evra iz Fonda za pravednu tranziciju (JTF). Taj fond sa budžetom od 17,5 milijardi evra treba da pomogne zemljama i regionima Unije u prelasku sa fosilnih goriva na zelenu ekonomiju.\nU Sloveniji, sredstva će biti uložena u dva regiona - u Savinjsko-Šaleški region, gde još rade jedina slovenačka termoelektrana i rudnik uglja, i Zasavje, gde više nema aktivnih rudnika ili elektrana na ugalj.\nElektrana na ugalj Šoštanj i rudnik uglja u susednom Velenju, kojima upravlja državna elektroenergetska kompanija Slovenije, pokušali su da izdejstvuju duže korišćenje uglja, ali su se sada pomirile sa utvrđenim rokom.\nUprava rudnika u Velenju saopštila je da vladin plan znači da će radna mesta biti očuvana još najmanje 20 godina, pošto se procenjuje da će proces zatvaranja rudnika i posle prestanka eksploatacije uglja trajati petnaestak godina.\nPreduzeće koje upravlja termoeletranom Šoštanj je ocenilo da će "očuvanje energetske lokacije, znanja i tehnologije u Šaleškoj dolini omogućiti razvoj i realizaciju novih tehnologija".\nPrema nezvaničnim podacima, termoelektrana Šoštanj, koja proizvodi trećinu struje u Sloveniji, posle prestanka upotrebe uglja neće biti ugašena, nego će biti adaptirana za prirodni gas.\nNeke procene govore da će ta termoelektrana, koja je veliki gubitaš, a u kojoj je 2016. godine u rad pušten novi blok vredan skoro 1,5 milijardi evra, zbog visokih cena sertifikata za emisiju ugljen-dioksida, još i pre 2033. morati da se odrekne uglja.\nTo veruju i ekološke organizacije u Sloveniji, koje su se zalagale za 2030. godinu kao najpogodniju za prestanak korišćenja uglja. "Polazimo od toga da će Šoštanj zbog ambicioznije energetske politike EU i zbog finansijske situacije termoelektrane morati da bude isključen do 2030", saopštila je NVO Fokus.\nOrganizacija Fokus misli da postoji i mogućnost da se u Sloveniji datum napuštanja uglja u narednim godinama koriguje. Ta NVO podseća da je Slovenija jedna od samo šest zemalja u EU koje rastanak sa ugljem planiraju posle 2030, a da je i jedna od tih zemalja, Nemačka, već najavila da će preispitati svoj plan.


EVROPSKI PARLAMENT PIŠE KOSOVU: Zabrinuti smo i oštro kritikujemo… – KOMERSANT\nEVROPSKI PARLAMENT PIŠE KOSOVU: Zabrinuti smo i oštro kritikujemo…\n16. aprila 2018. 16. aprila 2018. by Komersant\nStrazbur — Članovi Evropskog parlamenta uputili su pismo kosovskim vlastima u kom izražavaju ozbiljnu zabrinutost zbog hapšenja i deportovanja turskih državljana s Kosova.\n„Oštro kritikujemo ove ozbiljne događaje“, istakli su potpisnici pisma, u kojem ukazuju da bi Kosovo, kao deo procesa pristupanja EU, trebalo da se prilagodi evropskim standardima.\n„Vladavina prava je osnovno načelo EU. Zabrinuti smo što je u potpunosti zaboravljeno da su zemlje moralno i pravno obavezne da poštuju međunarodne konvencije i protokole, koji su uspostavljeni kako bi štitili osnovno ljudsko dostojanstvo i koje vekovima naša civilizacija održava“, naglašava se u pismu.\nPRETHODNAIZBEGNUTA KATASTROFA: Najveći asteroid zaobišao zemlju? (VIDEO)\nSLEDEĆAVULIN: Zabrinjava ćutanje EU i NATO na izjave iz Prištine


Divčibare turizam turistička ponuda Divčibare turističko mesto\nDivcibare » Divčibare turizam\nObjavljeno: уторак, 19 јануара 2016 11:39\nAžurirano: уторак, 19 јануара 2016 11:58\nZa Divčibare turizam je vrlo razvijena delatnost, turistička ponuda Divčibara izuzetno je velika, tako da turističko mesto Divčibare ima mnogo toga da ponudi svim turistima bilo da je u pitanju etno seoski ili planinski turizam. Na ovom relativno malom prostoru možete da pronađete veliki broj smeštajnih kapaciteta, značajne atrakcije koje mogu da vam odmor ulepšaju i upotpune, značajne spomenike kulture i istorije koje možete posetiti i koji vam mogu otkriti davno skrivene tajne.\nMesto Divčibare turistička ponuda\nAko za vaš naredni odmor birate baš Divčibare turistička ponuda je veoma raznovrsna i vrlo bogata, tako da verujemo da za sebe možete da nađete mnogo zanimljivih stvari da posetite dok odmarate na Divčibarama. Danas je Divčibare turističko mesto koje privlači veliku pažnju turista van Srbije, posebno iz zemalja koje se nalaze u neposrednom okruženju, tako da se tokom svake sezone uvek traži karta više za dolazak na Divčibare, uvek mesto više za smeštaj svih onih koji žele svoj odmor da provedu na padinama Divčibara.\nTurizam postaje grana privrede koja se u Srbiji sve više razvija, a s tim u vezi povećava se i broj atraktivnih turističkih destinacija koje svi zainteresovani turisti iz Srbije ili okoline mogu da posete. Jedna od omiljenih destinacija turista poslednjih godina jeste Divčibare, divno planinsko mesto, koje se nalazi u predelu Zapadne Srbije i koje svim posetiocima nudi prava uživanja u toku trajanja zimske, ali i letnje turističke sezone.\nEtno, seoski i planinski turizam\nNa ovim prostorima posebno je razvijen etno turizam Divčibare može da ponudi čitav spektar raznovrsnih smeštaja i restorana u etno stilu, koji su sve popularniji poslednjih godina. Etno turizam je posebno razvijen u okolnim selima Divčibara, a posetioci koji ovde dolaze veoma su zadovoljni ponudom i uslugom koju dobiju, tako da se stalno iznova vraćaju, da još malo uživaju u svim tim lepotama Divčibara.\nTakođe, u ovoj oblasti razvijen je i planinski turizam Divčibare svake godine ugosti na hiljade posetilaca koji ovde dolaze zbog skijanja, uživanja na snegu i drugih zimskih zabava. Tokom zimske sezone Divčibare vrvi od svih ljubitelja zimskih čarolija, tako da ukoliko želite da ovu zimu provedete na mestu koje je svake godine sve traženije, na Divčibarama, morate na vreme rezervisati svoje mesto.\nSamo nekoliko dana odmora na Divčibarama pružiće vam priliku da se uverite da je Divčibare jedno od najzanimljivijih turističkih mesta u Srbiji, da je turistička ponuda koju ovaj kraj nudi veoma kvalitetna i da će učiniti da vaš odmor bude potpuno nezaboravan.


Šta je GDPR, šta treba znati i zašto se tiče Vašeg preduzeća? - ATEC Technologies\nOpšta regulativa o zaštiti podataka o ličnosti (GDPR) počela je da se primenjuje 25. maja 2018. Kod nas je medijski propraćena kroz tekstove o visini potencijalnih kazni koje mogu očekivati oni koji se na vreme ne usklade sa njom. Sada, kada se prašina slegla, ukoliko svoje poslovanje još niste uskladili sa GDPR-om, krajnje je vreme da to učinite i napravite korak napred ka velikom tržištu EU i potencijalnim klijentima iz te geografske zone.\nGDPR je, najjednostavnije rečeno, zakon Evropske unije koji uvodi nove mehanizme za očuvanje privatnosti građana EU.\nOpravdano pitanje koje mnogi postavljaju je da li morate da se usklađujete sa zakonima EU kada Srbija nije članica EU?\nOdgovor je jednostavan - ukoliko ne poslujete sa pravnim licima ili fizičkim licima (tj nemate potrebu za prikupljanjem njihovih ličnih podataka) čije je prebivalište na teritoriji EU, ne morate!\nIako ovde sve deluje čisto i jednostavno, nije baš tako. Uzmite u obzir činjenicu da mnogi naši državljani imaju dvojno državljanstvo Srbije i EU, pa samim tim Vi možete i nesvesno potpasti pod GDPR, jer prikupljate ili obrađujete njihove podatke.\nZakoni Srbije vs Zakoni EU\nTeoretski gledano, mi kao država koja nije članica EU ne bismo morali da poštujemo njihove zakone jer imamo svoj Zakon o zaštiti podataka o ličnosti.\nPraktično, Srbija je na sebe preuzela obavezu da uskladi svoje zakonodavstvo sa zakonodavstvom EU u ovoj oblasti. Iako je rok za izradu našeg novog Zakona o zaštiti podataka i ličnosti bio kraj 2016. godine, ovaj zakon još uvek je u postupku donošenja, ali to vas kao vlasnika biznisa ne sprečava da idete korak ispred države i svoje poslovanje uskladite sa zakonima EU pre nego što to uradi naše zakonodavstvo i na taj način sebi olakšate poslovanje sa državama i građanima EU.\nUsklađivanje web sajta sa GDPR-om\nObzirom da je GDPR veoma kompleksna oblast koja pokriva celokupno poslovanje, najbolje je da se konsultujete sa Vašim pravnikom u vezi usklađivanja Vašeg poslovanja sa GDPR, jer izvori informacija sa interneta često mogu biti nepouzdani ili netačni.\nMi, kao agencija za računarsko programiranje, potrudili smo se da Vam olakšamo proces usklađivanja web sajta sa GDPR i damo Vam određene smernice u kom pravcu treba ići. Kao što je navedeno, mi nismo pravni savetnici i svi tekstovi i saveti su strogo informativnog karaktera.\nUkoliko se odlučite da Vaš web sajt uskladite sa GDPR-om, za Vas smo pripremili tekst u kome je navedeno koji se sve tehnički aspekti moraju uskladiti, šta je sve potrebno dodati na Vaš web sajt i ostale osnovne smernice - odakle početi, koji su osnovni zahtevi itd.\nSve ovo možete pronaći na našem članku na blogu -


Zukorlić: Izetbegović ima problem sa stvarnim legitimitetom – Informer\nPovodom izjave Izetbegovića da je ranije podržavao Zukorlića, ali da je sada očigledno da je pogriješio, te da se sada zalaže za jedinstvenu islamsku zajednicu svih Bošnjaka sa Rijasetom i poglavarom u Sarajevu, poglavar Islamske zajednice u Srbiji kaže da je ta izjava “paradigma trenutnog stanja bošnjačkih političara”.\n“Sada očito ne govori po svojoj savesti već po interesima javnih i tajnih stvarnih vladara Bosne”, rekao je Zukorlić za beogradske medije.\nZukorlić je ocijenio da ta promjena u Izetbegovićevim stavovima govori o slabosti njegove pozicije.\n“Bakir Izetbegović ima problem i sa stvarnim legitimitetom u bošnjačkom narodu, jer je na izborima hrvatski član Predsjedništva BiH Željko Komšić dobio tri puta više bošnjačkih glasova od njega“, istakao je Zukorlić.\nOn kaže da ovakav Izetbegovićev istup predstavlja najavu početka političke diferencijacije u BiH gdje će jasno biti razdovojeno ko je za bošnjački i bosanski interes, odnosno ko će služiti, kako je rekao, beogradskim i drugim intresima.\nTagsbakir izetbegovic muamer zukorlic odgovor podrska reagovanje sukob\nObjesio se Stojan Đikić iz Prijedora


30.05.2016 u 18:29\nDržava vratila staru deviznu štednju\nPoslednja obveznica stare devizne štednje dospeva na naplatu. Srbija će njenom isplatom posle 14 godina konačno izmiriti ukupan dug od 4,2 milijarde evra prema vlasnicima deviznih štednih uloga i njihovim naslednicima, deponovanih u četiri državne banke koje su otišle u stečaj, ali i u piramidalnim štedionicama „Dafiment banci” i „Jugosdkandiku”. Zakonom o regulisanju javnog duga po osnovu stare devizne štednje 2002. godine propisana je obavezna konverzija deviznih uloga u obveznice Srbije, koji se godišnje uvećavao za kamatu od dva odsto do dana dospeća. Prva dospela obveznica „serije A” isplaćena je 26. avgusta 2002. u visini od 276,10 evra, a naredne svakog 31. maja, s tim što se njihov iznos uvećavao. Od 2005. do ove godine godišnja rata po jednom ulogu nije mogla biti manja od 500\n24.05.2016 u 14:31\nNBS prognozira privredni rast između 2,3 i 2,5 odsto\nNarodna banka Srbije (NBS) promenila je naviše prognozu rasta bruto domaćeg proizvoda (BDP) u ovoj godini, svega što privreda i građani stvore, sa prethodnih 1‚8 odsto na između 2,3 i 2,5 odsto, izjavila je Jorgovanka Tabaković, guverner NBS, na predstavljanju mesečnog izveštaja o inflaciji. – Očigledan je ekonomski oporavak, i to na dugoročno održivoj osnovi i zbog toga je izvesnije da će konačni nivo rasta biti u gornjoj granici projekcije na nivou od 2,5 procenata, navela je guvernerka. Prema njenoj oceni, ali i čelnih ljudi centralne banke, privredni rast bi trebalo da podstaknu investicije prvenstveno u izvozni sektor, dalja realizacija infrastrukturnih projekata, niži troškovi poslovanja zbog jeftinijih kredita i cena energenata kao i rast izvoza. Ona je dodala da kad raste


Veštačka crna rup(ic)a - crna rupa u laboratoriji | VirtualniGrad\nVerovatno ste ponekad pomislili da Kinezi svašta rade u svojim laboratorijama o čemu nam ne govore ništa dok već nije prekasno - i u pravu ste! Poslednji dokaz je izveštaj sa Technology Reviewa o korišćenju takozvanih metamaterijala za kreiranje male crne rupe koja je u stanju zarobiti mikrotalasno zračenje koje kad jednom uđu u nju, tu i ostaje. Prema istom izvoru, izvesni Qiang Chen i Tie Jun Cui sa državnog univerziteta u Nanjingu su uspeli korišćenjem posebno oblikovanog metamaterijala tako iskriviti prostor da nikakva svetlost više ne može iz njega izaći, što je karakteristika crnih rupa. Ipak, dok Einsteinova teorija relativnosti kao uzrok crnim rupama navodi postojanje velike koncentrirane mase koja savija prostor, u ovom slučaju njegovo savijanje dobijeno je zbog posebnih karakteristika metamaterijala.\nČitav uređaj je izuzetno jednostavan i sastoji se od 60 slojeva na štampanoj pločici organizovanih u koncentrične krugove. Štampane pločice su premazane tankim slojem bakra na kom su istraživači izlili dva uzorka od kojih je jedan u rezonanciji sa mikrotalasima, a drugi ne. U njihovim eksperimentima izmerili su da 18-gigahercni mikrotalasi koji uđu u ovu napravu više odatle ne izlaze već bivaju apsorbovani u metameterijal, a energija koja je tako apsorbovana emituje se van u vidu toplotnog zračenja. Ovo navodi na mogućnost korišćenja ovog rešenja za bolje iskorišćavanje sunčeve energije.\nZa slučaj da se pitate što su metamaterijali, radi se o veštački stvorenim materijalima koji imaju svojstva kakva se ne mogu naći u prirodi. Primera radi tu je materijal sa negativnim refraktivnim indeksom koji se spominje kao budući plašt nevidljivosti.


Strah od “Sjevernog toka 2”: Američke vojne baze zavise od ruskog gasa – Energetika.ba\nStrah od “Sjevernog toka 2”: Američke vojne baze zavise od ruskog gasa\nOsiguranje američkih vojnih objekata u Evropi električnom energijom zavisi od isporuka gasa iz Rusije, piše "Nacionalni interes", pozivajući Kongres\nOsiguranje američkih vojnih objekata u Evropi električnom energijom zavisi od isporuka gasa iz Rusije, piše “Nacionalni interes”, pozivajući Kongres da razmotri pitanje o jačanju baza rezervnim snagama.\nKako navodi “Nacionalni interes”, pošto Rusija isporučuje sve više gasa u Evropu paralelno sa izgradnjom “Sjevernog toka 2”, američki zakonodavci treba da se zamisle o organizaciji mikromreža na vojnim objektima, skladišta i elektromobila radi osiguranja energosnabdjevanja, ako ono bude dovedeno pod znak pitanja.\nList podsjeća da je u prvom kvartalu 2018. godine 41 odsto gasa koje je uvezeno u Evropu stiglo iz Rusije.\nAmerička baza Ramštajn u Njemačkoj je najveći strateški vojni objekat u kojem se nalazi 56 hiljada američkih vojnika. To je sjedište američke avijacije u Evropi i Ratne mornarice NATO-a. Pri tome, 40 odsto nafte koju koriste vojni objekti u Njemačkoj otpada na Rusiju, piše američki magazin, izvlačeći zaključak da su američki vojni objekti u Evropi zavisni od ruskih energenata.\nPo mišljenju autora lista, ako bi Rusija odlučila da pretvori gas u oružje, ne bi se samo Njemačka borila za energosnabdjevanje svojih građana, već bi se američke vojne baze i operacije našle u ćorsokaku.\n“Sjeverni tok 2”, nastavlja list, “povećava geopolitičku moć Moskve i udvostručuje zavisnost EU od ruske energetike”.\nAutor članka se takođe brine za to što sredstva od prodaje gasa Evropi “predstavljaju Rusiji velike resurse za postizanje neprijateljskih ciljeva”.\n“Jačanje energetske zavisnosti od Rusije može biti iskorišćeno kao poluga za pritisak na EU i zabijanje klina između saveznika i NATO-a”, piše “Nacionalni interes”.\nGas 675 sjeverni tok 19


Memorandum sa CzDA: Novi pravac u načinu djelovanja Fonda - Fond za zaštitu okoliša Federacije BiH\nDirektor Fonda za zaštitu okoliša FBiH Fuad Čibukčić potpisao je u Pragu, u srijedu, 02. 10. 2019. godine, Memorandum o razumijevanju o saradnji između Fonda i Češke razvojne agencije (CzDA) sa direktorom ove institucije Pavelom Frelichom.\n„Potpisivanjem Memoranduma sa predstavnicima Češke razvojne agencije, otvorili smo novi pravac u načinu djelovanja Fonda kada su u pitanju poticanje, razvoj i implementacija projekata i to sa posebnim fokusom na bilateralnu i multilateralnu saradnju, te mogućnosti učešća Fonda u međunarodnim programima.\nNaime, za razliku od dosadašnjeg načina finansiranja projekata sa već poznatim procedurama, ulazimo u fazu kada ćemo, u saradnji sa međunarodnim partnerima, raditi na prepoznavanju potreba i prioritetnih aktivnosti od obostranog interesa, identificirati i usaglašavati potencijalne projekte, te u saradnji sa ostalim partnerima doprinijeti njihovoj uspješnoj realizaciji.\nSada očekujemo konkretnije korake i intenziviranje saradnje dvije institucije, što će, vjerujem, značajno doprinijeti promoviranju mogućnosti ulaganja finansijskih sredstava Češke vlade u projekte zaštite okoliša i energijske efikasnosti u BiH, u partnerstvu sa Fondom za zaštitu okoliša FBiH“, rekao je direktor Čibukčić povodom potpisivanja dokumenta.\nMemorandum uređuje okvir za razvoj saradnje između Fonda i CzDA, kao i uvjete zajedničkog djelovanja u smislu rješavanja problema okoliša, te sufinansiranje projekata na području FBiH.\nU skladu sa smjernicama Sporazuma o stabilizaciji i pridruživanju EU, zadaci BiH u procesu provedbe Acquis Communautaire na okoliš, uključuju razvoj saradnje na polju zaštite okoliša kao i jačanje administrativnih kapaciteta i procedura u cilju osiguravanja strateškog planiranja za rješavanje problema zaštite okoliša, koordinacije između relevantnih aktera svih nivoa vlasti i usklađenosti zakona BiH sa acquisem EU.\nU skladu s tim, obaveza Fonda je da sarađuje sa međunarodnim partnerima, i da zajednički djeluje u oblastima očuvanja, održivog korištenja, zaštite i poboljšanja uvjeta okoliša i korištenja obnovljivih izvora energije, kao i finansiranja/sufinansiranja projekata koji se odnose na objekte i prirodne resurse od zajedničkog interesa a koji direktno ili indirektno utiču na okoliš.\nNa osnovu Memoranduma, Fond i CzDA izražavaju svoju obavezu da blisko rade na razvijanju i jačanju saradnje u oblastima očuvanja, održivog korištenja, zaštite i poboljšanja uvjeta okoliša i korištenja obnovljivih izvora energije.\nU ovom kontekstu,obje strane su spremne da razmjenjuju informacije i usklade svoje planove koji se odnose na realizaciju prioritetnih programa i projekata zaštite okoliša na području FBiH. Programi i projekti od zajedničkog interesa bit će identificirani u skladu sa prioritetima Fonda i CzDA a odnosit će se na razne okolišne sektore kao što su zaštita vode (posebno odlaganje otpadne vode i osiguranje pitke vode), te energijska efikasnost i obnovljivi izvori energije.\nTakođer, Fond i CzDA zajednički će sarađivati na aktivnostima iz oblasti planiranja i sufinansiranja pripreme, provedbe i razvoja prioritetnih projekata i programa zaštite okoliša na području FBiH, a koji se odnose na objekte i prirodne resurse od zajedničkog interesa, te koji direktno ili indirektno utiču na okoliš.\nPotpisivanju Memoranduma u Pragu su, pored Frelicha i Čibukčića, prisustvovali i Blanka M. Remešova, rukovodilac Sektora za razvoj i implementaciju projekata CzDA i Sara Miličić, projekt menadžer, te Sanja Bosiljčić Pandur, rukovodilac Sektora za fondove EU pri Fondu za zaštitu okoliša FBiH i Nedžla Buljina Ćato viši stručni saradnik za pripremu projekata u Fondu, koje su održale prezentaciju o aktivnostima Fonda i preduvjetima za saradnju sa CzDA.


Nebojša Stefanović kaže da odnosi sa Makedonijom nisu loši, ali je loš odnos Zaeva prema Srbiji | Mondo Portal\nMandatar za sastav makedonske Vlade Zoran Zaev poručio je da odnosi između Beograda i Skoplja treba da budu bolji. Ministar Nebojša Stefanović odgovara da ti odnosi nisu loši, već da je "loš odnos Zaeva prema Srbiji i njenim građanima".\nU proceni odnosa dveju zemalja mandatar za sastav nove makedonske Vlade nije se ogradio od svojih prethodnih kritika na račun srpskog rukovodstva, pa je Stefanović upitao kada je to i gde bila ugrožena karijera premijera Aleksandra Vučića, kako tvrdi Zaev, i kakav je to nacionalistički potez povuklo rukovodstvo Sribije, ili Vlada Srbije ili Aleksandar Vučić.\nZaev: U Srbiji "nacionalističko rukovodstvo"\n"Mi ćemo nastaviti da čekamo odgovor na ovo pitanje, a građani ove zemlje su bili svedoci da se Srbija nije mešala u unutrašnje stvari Makedonije i da je uvek samo pozivala na mir i stabilnost", rekao je Stefanović.\nStefanović smatra da takve uvrede na račun rukovodstva Srbije svakako nisu poruka prijateljstva i to, poručuje, ne bi trebalo da radi bilo ko, a kamoli Zoran Zaev, koji još zvanično nije ni izabran na neku značajnu javnu funkciju u Makedoniji.\nZaev "spreman da povuče" izjavu o Vučiću?!\nMinistar policije i potredsednik Vlade kaže da Srbija želi dobre odnose sa Makedonijom i da će nastaviti tako da se ponaša.\nPrema njegovim rečima, i do sada su ekonomski odnosi dveju zemalja bili na visokom nivou.\n"Međutim, naši politički odnosi nisu dobri pre svega zbog toga što Makedonija svojim ponašanjem i konkretnim odlukama staje na stranu Albanaca protiv interesa Srba", rekao je Stefanović Tanjugu.\nLider Socijaldemokratskog saveza Makedonije i mandatar za sastav makedonske vlade Zoran Zaev izjavio je početkom ovog meseca da su Srbi i Makedonici bratski narodi, ali i da je u Srbiji na vlasti "nacionalističko rukovodstvo" Aleksandra Vučića.\nNa pitanje zašto "nacionalistički krugovi" više simpatišu lidera VMRO-DPMNE Nikolu Gruevskog nego njega, Zaev je za Kurir TV reako da i u Srbiji postoji "nacionalističko rukovodstvo" premijera Aleksandra Vučića koji je sebe deklarisao kao lidera u regionua pokazao je, kako kaže, svoje nacionalističke pozicije prvom prilikom kada mu je bila ugrožena politička karijera.\nVulin: "Da li su Zaevu to rekli Rama i Tači?"


KIŠA NE PRESTAJE DA PADA: Stiglo je upozorenje RHMZ-a : Nadlanu.com\nKIŠA NE PRESTAJE DA PADA: Stiglo je upozorenje RHMZ-a\nObjavljeno 10. mar 2016. / 08:38:07\nJutarnja temperatura kretaće se od tri do osam, a najviša od sedam do 11 stepeni.\nU Beogradu će takođe biti oblačno s kišom. Jutarnja temperatura kretaće se oko šest, a najviša oko devet stepeni.\nNarednih dana na Savi kod Jamene, Sremske Mitrovice i Beograda vodostaji će se kretati iznad granica redovne odbrane od poplava, a kod Šapca iznad granice vanredne odbrane od poplava, navedeno je na sajtu Republičkog hidrometeorološkog zavoda.\nTOP FORMA: Goga Sekulić navukla rukavice i bacila se na…\nNa Dunavu od Slankamena do Smedereva vodostaji će se kretati iznad granica redovne odbrane od poplava, na Mlavi, Peku, Timoku, Jasenici, Kubršnici, Crnici, Lepenici, Lugomiru i Resavi vodostaji će tokom 10. i 11. marta biti u umerenom i većem porastu sa prevazilaženjem upozoravajućih nivoa i izlivanjem manjih bujičnih vodotoka.\nNa Zapadnoj i Južnoj Moravi sa pritokama, na Kolubari sa pritokama, Drini, Limu i Jadru vodostaji će od 10. do 12. marta biti u umerenom i većem porastu sa prevazilaženjem upozoravajućih nivoa i izlivanjem manjih bujičnih vodotoka.


EU nemoćna pred falsifikatorima\nSeverna Makedonija i Bosna i Hercegovina našle su se u statistikama Evropske komisije kao zemlje porekla falsifikovane robe koja se uvozi na teritoriji EU. Severna Makedonija je u 2018. godini bila glavni izvor falsifikovanih alkoholnih pića, a BiH je druga najveća zemlja porekla za falsifikovanu ambalažu. U izveštaju koju je objavila EK navodi se da su u 2018. godini lažna i potencijalno opasna roba u vrednosti od gotovo 740 miliona evra zaustavljena na carinama EU, prenosi „Slobodna Evropa”. Prema zvaničnim podacima ove institucije, u 2018. godini zadržano je skoro 27 miliona artikala.\n05.09.2019 u 12:49\nCarina na Merdaru oduzela „porše”, prodaće ga na licitaciji\nMerdare - Carinici su na administrativnom punktu Merdare zaustavili i zadržali skupoceni „porše 911 karera 4 GTS” koji nije bio registrovan, niti prijavljen. Porše nemačkih registarskih oznaka, čija je vrednost procenjena na iznos od gotovo 12 miliona dinara, pojavio se 3. septembra u popodnevnim satima na administrativnom punktu iz pravca AP KiM, saopšteno je iz Uprave carina. Naime, 48-godišnji vozač albanske nacionalnosti, sa prebivalištem u Nemačkoj, uputio se ka toj zemlji vozeći neregistrovani automobil stranog porekla, koji prethodno nije prijavio prilikom ulaska u Srbiju. Pregledom dokumentacije-saobraćajne dozvole, utvrđeno je da „porše” nije registrovan, što znači da je morao biti prijavljen i stavljen pod carinski nadzor, što vozač nije učinio. Na pitanje carinika zbog\n29.08.2019 u 16:22\nEU produžila za još pet godina carine na kineske bicikle\nBRISEL - Evropska unija produžila je za još pet godina antidampinške carine na kineske bicikle, nakon što je zaključeno da bi ukidanje tih mera dovelo do „poplave” njihovog uvoza, objavljeno je danas u službenom glasniku EU. Uvozni kineski bicikli podležu antidampinškim dažbinama od 1993. godine i trenutno se na njih primenjuje uvozna tarifa do 48,5 odsto. Ovo je poslednja u nizu mera EU protiv kineskog uvoza, koja je naišla na oštru reakciju zvaničnog Pekinga. Naime, Evropska unija je još u januaru odlučila da uvede carine do 79,3 odsto na uvoz kineskih električnih bicikala. Peking je tada saopštio da je „veoma zabrinut” zbog takvog poteza i da će proceniti koje će korake preduzeti, javlja Rojters a prenosi Tanjug. Tarifna mera na regularne bicikle se od 2013.\n23.07.2019 u 17:44\nSpremna lista kontramera za tarife SAD na vozila iz EU\nBRISEL – Evropska unija će uzvratiti dodatnim tarifama na 35 milijardi evra vredan uvoz američke robe ukoliko Vašington uvede tarife na automobile iz EU, izjavila je danas evropska komesarka za zaštitu tržišne konkurencije, Sesilija Malmstrem, prenosi Tanjug. „Nećemo prihvatiti nikakvu kontrolisanu trgovinu, kvote ili izvozna ograničenja, a ako bude tarifa, imaćemo listu kontramera”, rekla je Malmstrem pred jednim komitetom Evropskog parlamenta. „Ona je već praktično spremna i vredna je 35 milijardi evra. Nadam se da nećemo morati da je koristimo”, poručila je Malmstrem, a prenosi agencija Rojters.


Part time poslovi koji su uvek popularni i dobro plaćeni – MDB\nPostoji veliki broj prednosti koje sa sobom nosi part time zanimanje, posebno zbog toga što to može biti način da se stekne dodatna zarada, izvan redovnog radnog vremena. Neki od poslova mogu se obavljati jedan ili dva sata, dok drugi prema potrebi i znatno duže, što implicira i veće zarade. Kada je u pitanju Beograd posao part time je najzastupljeniji jer postoji dosta više mogućnosti nego u drugim manjim gradovima.\nKozmetičari – nega i ulepšavanje\nBavljenje ulepšavanjem može biti redovan posao zasnovan ugovorom i obavezom boravka u salonu 8 sati dnevno, ili prema drugom sačinjenom dogovoru. Ipak, danas se sve češće radi o aktivnostima koje su savršen izbor za part time angažovanje. Naime, bavljenje frizurama i šminkom najviše je neophodno tokom vikenda, kada je broj događaja i slavlja veći nego tokom radnih dana. Istovremeno, odlazak na adresu prema potrebama klijenata i korisnika usluga pruža mogućnost za rad samo u potrebnom vremenu i danima. Sve to, deo je dogovora između kozmetičara, frizera i šminkera sa korisnicima svojih usluga. Sama priroda posla je takva da zaposleni može da bude part time angažovan i ova varijanta je isto kao i prethodne, uvek aktuelna i popularna.\nČuvanje male dece – dadilje\nPosao koji često podrazumeva dogovor u vezi sa dnevnicom i brojem časova rada, jeste čuvanje male dece. Veliki broj porodica ne ispunjava uslove za prijem dece u vrtić, pa pronalaze osobu koja će ih čuvati nekoliko sati dnevno, ili prema potrebi. Ovo je klasičan part time posao, koji je popularan duži niz godina, a posebno danas kada su i žene angažovane na brojnim poslovima i više od osam sati dnevno. Zbog toga je mogućnost kombinovanja ovog posla sa redovnim odličan način sticanja dodatne zarade, koja varira u zavisnosti od broja sati rada, kao i od toga da li se čuva jedno ili više dece, u kojem uzrastu i slično. Nekada će biti dovoljno čuvati decu dok su roditelji na sastanku, bitnom događaju, ali i duže, prema potrebama i dogovoru.\nAgent za nekretnine je tipačan part time posao. Može da se obavalja u popodnevnim i prepodnevnim satima tako da je jako pogodan za dodatni posao koji ne zahteva puno vremena, naravno ako na njega gledamo ka na drugi posao. Agenicje za nekretnine sve češće probegavaju angažovanju ljudi koji su raspoloženi na part time ugovor i koji je najčešće ograničen procentualnom zaradom od prodaje ili izdavanja nekretnina. Iako zarada može da bude dosta dobra, naročito kada je u pitanju izdavanje poslovnih prostora, mnogi ovaj posao gledaju kao sekundarni te agencije za nekretnine ne moraju da odvajaju fiksni deo plate.\nVozači i konobari – ugostiteljstvo\nZanimanja koja se takođe mogu obavljati po principu part time angažovanja, jesu vozači – bilo da se radi o taksi vozilima, agencijama za prevoz putnika, zatim limo servisima ili drugim vrstama prevoznih sredstava i poslodavaca. Moguće je praviti i pauze, a i prema potrebi upravljati vozilom i više sati tokom dana. Pored toga, ugostitelji često angažuju part time konobare i konobarice, radnike u šanku, ali sve češće i u kuhinji. Kako u ovom sektoru obično postoje međusmene, vrlo je prilagodljiv potrebama zaposlenog, pa je moguće raditi i na primer četiri sata tokom dana, odnosno u slobodno vreme izvan redovnog zanimanja i posla.\nPart time poslovi su izbor velikog broja ljudi, koji svoje slobodno vreme posvećuju određenim dodatnim angažovanjem za sticanje zarade. Ne samo da se radi o razlozima finansijske prirode, već sve češće part time poslovi rezultat su pretvaranja hobija u zanimanje, kao i popunjavanja slobodnog vremena. Zbog svega navedenog, ovakav vid poslova odgovara najvećem broju ljudi – vrlo je fleksibilan, rezultat je dogovora, umeća i sopstvenih veština i sposobnosti.\nAktuelne part time ali i full time poslove možete pronaći na jednoj od najpopularnijih platformi za traženje poslova https://www.klikdoposla.com/.


Srđan Mijailović - Utakmica.rs\nSrđan Mijailović je u Crvenu Zvezdu došao iz omladinske ekipe istog kluba, potpisavši ugovor na tri sezone, zajedno sa Markom Dmitrovićem, Slavoljubom Srnićem i Dragoljubom Srnićem.\nPomalo neočekivano, iz omladinskog pogona u prvi tim crveno-belih ga je sa 17 godina ubacio Robert Prosinečki. Kod "Žutog" je Mijailović je zaigrao standardno na poziciji zadnjeg veznog, a Mijailović se povremeno dobro snalazio kada je po potrebi igrao na poziciji štopera.\nMomak iz Požege je nakon stasavanja u juniorskom pogonu Crvene zvezde i igranju za odgovarajuće mlađe selekcije Srbije debitovao i za seniorsku nacionalnu selekciju, to se dogodilo krajem maja 2012. godine, na prijateljskom meču u Francuskoj, protiv domaćina, na početku mandata Siniše Mihajlovića.\nOdlaskom Prosinečkog, Mijailović je izgubio mesto u startnoj postavi, često se govorilo da zbog nefudbalskih razloga ne igra kod Aleksandra Jankovića.\nDolaskom Rikarda Sa Pintua na klupu crveno-belih, status mu se nije značajnije popravio, a po okončanju prvenstva 2012-13, Mijailović je uz još trojicu prvotimaca (Pantića i braću Srnić) podneo zahtev za arbitražni raskid ugovora, zbog neizmirenih obaveza kluba, nakon čega je postao slobodan igrač.\nJelen Super Liga 2010/2011 Crvena Zvezda 13 10 2 1 6 7 623 0 0 3 0\nJelen Super Liga 2011/2012 Crvena Zvezda 21 14 3 4 16 5 1545 0 0 6 1\nJelen Super Liga 2012/2013 Crvena Zvezda 18 13 1 4 9 9 808 0 0 5 0\nStranica učitana za 0.064478 sekundi.


FOTO: PRO - Budućnost\nPredstavnički dom Parlamentarne skupštine Bosne i Hercegovine u četvrtak 5. jula, usvojio je “Platformu za mir”, koja je nastala kao rezultat rada USAID-ovog mirovnog projekta PRO-Budućnost širom BiH.\nDokument je kreiran je u formi deklaracije iz koje proizlaze konkretne aktivnosti, stoji u zvaničnom saopćenju ovog mirovnog projekta.\n“Platforma za mir i njene odredbe direktno odgovaraju odredbama Strategije za proširenje EU, koja, iznad svega, zahtijeva stabilan okvir u kojem demokratija može istinski zaživjeti. Platforma je, stoga, alat na koji se možemo referisati i okvir koji ćemo koristiti kao dokaz za zajednički stav da Bosna i Hercegovina, ipak, može govoriti jednim glasom“, kaže ministrica za ljudska prava i izbjeglice Semiha Borovac koja je Platformu stavila u parlamentarnu procedure, dodajući kako je ovo Ministarstvo “prepoznalo Platformu kao priliku da, zajedno sa svim ostalim institucijama vlasti, doprinese stabilizaciji prilika i povećanju stepena odgovornosti za poštivanje ljudskih prava.\nPlatformu je 6. 6. 2017. godine usvojilo Vijeće ministara Bosne i Hercegovine, dok je, nedugo zatim, primila k znanju i Zajednička komisija za ljudska prava oba doma Parlamentarne skupštine BiH. Platformu uskoro očekuje i usvajanje u PS BiH, što će biti korak koji će ne samo poslati važnu poruku lokalnoj, regionalnoj i međunarodnoj javnosti, nego će i postaviti temelje za svaki napredak i prosperitet svih ljudi u našoj zemlji.\nPlatformu su podržala i sva tri člana Predsjedništva BiH, zastupnici iz svih većih stranaka u PS BiH, ministrica za ljudska prava i izbjeglice BiH, više od 60 načelnika lokalnih zajednica u BiH i drugi.\nSumirano, ovaj strateški dokument šalje jasnu i snažnu poruku da narodi i građani u BiH žele dugoročan i stabilan mir, kako bi mogli izgraditi bolje društvo te da se rat, ratna stradanja i sukobi nikome i nikada više na ovim prostorima neće dogoditi, navodi se na web stranici koja objavljuje vijesti iz ovog mirovnog projekta.